title: Thunderclap Newman

text: "Something In The Air" nousi yllättävästi Iso-Britannian single-myyntilistojen ykköseksi heinäkuussa 1969. Yhdysvalloissa se nousi sijalle 37. Esiintymisiä varten kokoonpanoon otettiin basisti Jim Avery sekä rumpali Jack McCulloch. Townshend tunsi McCullochin veljekset näiden One In A Million -yhtyeen oltua The Who-yhtyeen konserttien avaajana. Speedy Keene siirtyi laulajaksi.


title: Thunderclap Newman

text: Yhtye ei kuitenkaan hioutunut kunnolla yhteen ja konsertit eivät onnistuneet parhaalla tavalla. Hittikappaletta ei myöskään osattu hyödyntää oikein. Thunderclap Newman teki albumin "Hollywood Dream", jonka materiaalin sävelsi suurelta osin Keene. Yhtye hajosi 1970.


title: Thunderclap Newman

text: "Something In The Air" on ollut elokuvissa "The Magic Christian" ja "Strawberry Statement".


title: TY.O

text: TY.O on Taio Cruzin kolmas studioalbumi, joka julkaistiin 2. joulukuuta 2011 Island Recordsin kautta. Albumilta on julkaistu singleinä kappaleet "Hangover", "Troublemaker" ja "There She Goes". Albumia ovat olleet tuottamassa muun muassa Steve Angello ja David Guetta.


title: Kudai

text: KUDAI on baskinkielinen industrial metal/thrash metal -yhtye. Se perustettiin Gipuzkoassa vuonna 2002.


title: Franklin (auto)

text: Franklin oli vuosina 1895–1934 toiminut yhdysvaltalainen valimo, konepaja ja autojen valmistaja. Yritys oli eräs ilmajäähdytteisten autojen edelläkävijöistä.


title: Franklin (auto)

text: Yrityksen perusti Herbert H. Franklin painevalimona vuonna 1895. Vuonna 1901 vaihteistovalmistajat Brown ja Lipe saivat Franklinin kiinnostumaan John Wilkinsonin ilmajäähdytteisistä moottoreista.


title: Franklin (auto)

text:
Vuonna 1902 Franklin toi markkinoille oman ilmajäähdytteisellä moottorilla varustetun automallinsa. Siinä oli poikittain sijoitettu 1,7-litrainen kansiventtiileillä varustettu rivimoottori. Imuventtiilit avautuivat vielä alipaineen voimalla. Polttoaineensyötöstä vastasi uimurisyöttöinen kaasutin ja vaihteensiirrossa oli kaksivaihteinen planeettavaihteisto, jonka valitsin oli sijoitettu keskelle lattiaa. Runko oli valmistettu puusta. Alustassa oli täyselliptiset lehtijouset.
Vuonna 1902 autoja myytiin 13 kappaletta ja 1903 jo 184 yksilöä. Samana vuonna teräspinnavanteet korvattiin puisin tykkipyörin. Vuonna 1904 Franklinilla taitettiin San Franciscon ja New Yorkin välinen matka ennätysajalla. Mekaanisesti ohjatut imuventtiilit tulivat vuonna 1905 ja samana vuonna esitellyissä uusissa malleissa moottori oli sijoitettu pitkittäin. Voimansiirrossa oli akseliveto ja kolmivaihteinen siirtopyörävaihteisto. Autoissa oli lieriömäinen konepelti. Nelisylinterinen malli maksoi 1 800 dollaria ja kuusisylinterinen 4 000 dollaria. Kaikissa Franklinin kuusisylinterisissä moottoreissa oli seitsemän runkolaakeria. Kahdeksansylinterisellä rivimoottorilla varustetulla mallilla osallistuttiin Vanderbilt Cupin pudotusajoihin vuonna 1905, mutta ilman menestystä.


title: Franklin (auto)

text: Viimeiset poikittaismoottorilla varustetut autot valmistuivat 1906. Vuonna 1907 autoihin tuli automaattinen sytytysennakon säätö ja seuraavana vuonna hammaspyöräkäyttöinen tuuletin. Vuonna 1910 moottoriin tuli vauhtipyörän yhteyteen asetettu imutuuletin. Tietyt rakenteelliset seikat säilyivät Franklineissa vuosikymmenestä toiseen. Ilmajäähdytys säilyi käytössä loppuun asti, vaikka vesivaippajäähdytystä kokeiltiin. Puurunko säilyi rakenneratkaisuna vuoteen 1927. Irrotettavat vanteet tulivat vakiovarsteiksi vasta 1922. Niitä ei katsottu tarpeellisiksi, sillä auton pehmeän täyselliptisen jousituksen ansiosta renkaat kestivät jopa yli 30 000 kilometriä.


title: Franklin (auto)

text: Vuonna 1909 malliston halvin oli 1 850 dollaria maksanut Model G. Sen voimanlähteenä oli nelisylinterinen, 2,3-litrainen 18-hevosvoimainen moottori. Isompi nelisylinterinen malli maksoi 2 800 ja kuusisylinterinen 3 750 dollaria. Vuonna 1912 moottoreihin tuli painevoitelu ja Renaultin tyylinen konepelti. Tällöin nelisylinterisen mallin sai jo 2 000 ja kuusisylinterisen, 38,4-hevosvoimaisen 3 500 dollarilla.


title: Franklin (auto)

text: Vuonna 1914 valikoimaan kuului vain kuusisylinterisellä, 30-hevosvoimaisella moottorilla varustettu malli. Siinä oli jo vasemmanpuoleinen ohjaus ja kattava sähkövarustus. Vuonna 1915 moottoriin tuli alumiinimännät. Sen kestävyys osoitettiin ajamalla Washingtonin Walla Wallasta San Franciscoon pienimmällä vaihteella. Vuonna 1917 autoihin tuli sähkötoiminen rikastin.


title: Franklin (auto)

text:
Franklinin menestys houkutti alalle muitakin valmistajia jotka käyttivät ilmajäähdytteistä moottoria. Eräs näistä oli Holmes, jonka johdossa istui Franklinin entinen varatoimitusjohtaja.
Ensimmäisen maailmansodan loppuvaiheessa kuusisylinterisen Franklinin hinta oli enää 2 050 dollaria ja kahta vuotta myöhemmin enää 2 000 dollaria. Vuonna 1920 myyntimäärä oli kaikkiaan 8 648 autoa. Vuoden 1922 lopulla esiteltiin kokonaan uudelleensuunniteltu auto, jossa jäähdytyspuhallin oli sijoitettu eteen ja vaihdelaatikko kytketty suoraan moottoriin; näiden välillä oli kuiva yksilevykytkin. Sähköjärjestelmä oli 12 voltin sijaan 6-volttinen. Auton sai ensi kertaa myös irrotettavin vantein. Vuotuinen myynti kohosi 11 000 kappaleeseen. Sedan-mallin hinta oli tallöin 2 850.
Seuraava suuri muutos mallistossa tapahtui 1925, kun auton ulkonäköä muutettiin radikaalisti. Malli oli De Caussen suunnittelema Series 11, jonka keulalla oli pystysäleinen jäähdytintä muistuttava maski. Akseliväli oli 3 020 millimetriä. Series 11:n alustoille rakennttiin tilaustyönä myös erikoiskoreja. Korien valmistuksesta vastasivat tällöin Derham, Willoughby, Holbrook sekä Dietrich. Vuoden 1925 puolivälin ja 1926 lopun välisenä aikana myytiin yli 13 000 11-sarjalaista. Asiakskuntaan lukeutui myös Charles Lindbergh.


title: Franklin (auto)

text: Vuonna 1928 esiteltiin 3,9-litrainen Airman-malli, jossa oli ensimmäistä kertaa etupyöräjarrut. Jarrujärjestelmänä oli edistykselliset Lockheed-nestejarrut. Pitkäalustaisiin malleihin tuli jo teräsrunko ja seuraavana vuonna se tuli kaikkiin malleihin. Useimmissa Franklin-malleissa oli hiljaisella kakkosella varustettu vaihteisto. Dietrich suunnitteli linjakkaan Speedster-version. Valikoimassa ollutta 4,5-litraista kuusisylinteristä moottoria käytettiin myös kaksitasoisen Waco-lentokoneen voimanlähteenä. Tähän aikaan suurin osa malleista maksoi 2 200–3 500 dollaria ja kalleimmat erikoismallit 7 200 dollaria.


title: Franklin (auto)

text: Vuonna 1930 markkinoille tuli Series 14, jonka etusäleikkö oli uusittu. Jäähdytyksessä käytettiin sivuilmapuhallusta. 1932 autoihin tuli synkronoitu vaihteisto ja vapaakytkin. Samaan aikaan esiteltiin Dietrichin muotoilema ahdetulla 6,8-litraisella V12-moottorilla varustettu Series 17. Auton akselivali oli 3 660 millimetriä. Prototyypin massa oli ollut kaksi tonnia, mutta autossa käytettiin alihankinta-akseleita ja puolielliptisiä jousia, jolloin auto painoi lopulta lähes kolme tonnia. Tyylikkään ja suorituskykyisen auton suurin teho oli 150 hevosvoimaa ja huippunopeus 150 km/h. Auto maksoi aluksi 4 400 dollaria, mutta sen hintaa pudotettiin 2 885 dollariin. Tästä huolimatta se ei käynyt kaupaksi. Franklinien myynti oli romahtanut 1930-luvun alussa; vuonna 1931 myytiin vain 2 851 Franklinia. Tehtaan viimeinen uusi malli oli vuonna 1933 esitelty Olympic, jossa oli Franklinin kuusisylinterinen moottori ja REO:n alusta sekä kori. Tehdas suljettiin seuraavana vuonna.


title: Franklin (auto)

text: Franklinin patentit osti Air-Cooled Motors Corporation, jonka nimeksi tuli myöhemmin Franklin Engine Company. Yrityksen Syracusen tehdas erikoistui pienlentokonekäyttöön tarkoitettujen bokserimoottorien valmistamiseen. Vuoden 1948 Tuckerin voimanlähteenä käytettiin Franklinin helikopterikäyttöön suunnittelemaa kuusisylinteristä bokserimoottoria.


title: Pre-Op

text: Pre-Op on yhdysvaltalaisen The Dreamingin julkaisema kokoelmalevy, jota yhtye myi kiertuellaan vuonna 2008. Albumi sisältää ennenjulkaisemattomia B-puolia, demoja, remixejä ja covereita yhtyeen takavuosilta. Julkaisu kattaa materiaalia aina ex-kitaristi Carlton Bostin miksaamista klubiversioista rankimpiin alkuvuosien demoihin asti.


title: Intianpöllö

text: Intianpöllö ("Strix ocellata") on suuri pöllöihin kuuluva lintulaji. Sitä tavataan Intiassa, ja sitä esiintyy myös Myanmarissa ja Pakistanissa. Sen elinpiiriä ovat subtrooppiset ja trooppiset monet erilaiset ympäristöt. Intianpöllöt on helppo havaita niiden aamu- ja iltahämärissä kuuluvasta värisevästä kolkosta äänestä. Tyypillinen ääni on koiraan ja naaraan yhteisääntely, ja muita ääniä on matala huhuilu ja kirkuna. Niiden tunnistamista helpottavia ominaisuuksia ovat suuri koko, korvatupsujen puuttuminen ja naamaa kiertävä raidoitus.


title: Intianpöllö

text: Intianpöllö on korvatupsuton, täplikäs ja raidallinen ja sen väritys on ruskea-valkoinen. Naamakiehkurassa on ohut kiertävä musta-valkoinen raidoitus. Leuka on valkoinen. Sukupuolet ovat samanlaiset. Silmäluomi on oranssi ja silmäterä tummanruskea. Pyrstössä on ohut musta-valkoinen juovitus. Etelä-Intian ruskopöllöstä sen erottaa naaman raidoitus ja täplikäs kruunu.


title: Intianpöllö

text: Sillä on kolme alalajia, eikä niiden esiintymisalueissa ole tarkkoja rajoja.Intianpöllöä tavataan Intiassa, ja sitä esiintyy myös Myanmarissa ja Pakistanissa, mutta alkuperä ei ole tiedossa.


title: Intianpöllö

text: Lajia tavataan puutarhoissa ja metsäisillä alueilla. Ne oleilevat päiväsaikaan puissa, jossa ne valitsevat tiheän lehvästön keskellä olevan oksan. Lahoresta on vanha näyte, mutta Pakistanista ei ole tuoreita tietoja. Levinneisyysalue ulottuu Länsi-Bengaliin. Sen elinpiiriä ovat subtrooppiset ja trooppiset kosteat alavat metsät, kuivat savannit, kuivat pensastot, viljelmät, laitumet, puutarhat ja kaupunkialueet.


title: Intianpöllö

text: Intianpöllöt lepäävät päiväsaikaan oksalla, yleensä pareittain. Häirittäessä ne voivat lentää auringonvalossa, mutta ne valitsevat mielellään suojaisan paikan tiheässä metsikössä. Niiden kolkko ääni on "tsuhua-aa", jossa toisella sävelellä on tremolo. Koiras ja naaras ääntelevät duettona. Koiras ääntelee kerran tai kaksi, ja sen jälkeen naaras lyhyemmin ja vähemmän tremolona. Ääni kuuluu useammin marraskuussa, jolloin alkaa lisääntymiskausi. Pesiä tavataan eniten helmi-huhtikuussa. Ne voivat äännellä myös yksittäisellä huhuilulla ja kirkunalla, kuten tornipöllö. Pesä on puunkolossa, johon se munii kolme valkoista munaa. Niiden ravintoa ovat palmuoravat, hiiret ja muut pienet nisäkkäät.


title: Intianpöllö

text: Paikoin Keralassa intianpöllön kolkkoa ääntä pidetään pahana enteenä. Ääni tulkitaan merkitsevän "povaa-aa" (’lähdetään’ malajalamin kielellä) ja sitä pidetään kutsuna henkien maailmaan.


title: Rikkinäisten ikkunoiden teoria

text: Rikkinäisten ikkunoiden teoria on kriminologinen teoria siitä, kuinka kaupunkielämässä ilmenevät häiriöt, kuten roskaaminen, töhrintä ja vandalismi lisäävät rikollisuutta ja epäsosiaalista käyttäytymistä. Teorian mukaan kaupunkiympäristön tarkkailu ja pitäminen hyvässä kunnossa ehkäisevät vandalismin ja rikollisuuden laajenemisen.


title: Rikkinäisten ikkunoiden teoria

text: Teorian esittivät vuonna 1982 yhteiskuntatieteilijät James Q. Wilson ja George L. Kelling artikkelissaan "Broken windows: the police and neighbourhood safety". Sittemmin siitä on kiistelty sekä yhteiskuntatieteiden piirissä että julkisesti. Teorialla on perusteltu kriminaalipolitiikan uudistuksia.


title: Rikkinäisten ikkunoiden teoria

text: Rikkinäisten ikkunoiden teoria on saanut tukea empiirisistä tutkimuksista. Toisaalta sitä on myös runsaasti arvosteltu. Siihen liittyvä käytetty menetelmä on nollatoleranssi, jolla tarkoitetaan puuttumista pikkurikkeisiin, jolloin rikollisuus vähenee. Suomessa nollatoleranssia on sovellettu Stop Töhryille -kampanjalla.


title: James Q. Wilson

text: James Q. Wilson (27. toukokuuta 1931 – 2. maaliskuuta 2012) oli yhdysvaltalainen yhteiskuntatieteilijä. Hän esitti artikkelissa vuodelta 1982 yhdessä George L. Kellingin kanssa rikkinäisten ikkunoiden teorian.


title: James Q. Wilson

text: Wilson edusti nuorena demokraattisia arvoja ja äänesti muun muassa John F. Kennedyä, mutta myöhempinä vuosina hän tuli tunnetuksi konservatiivina, mitä kuvastaa hänen asemansa American Enterprise Instituten neuvonantajana.


title: Marinko Matosevic

text: Marinko Matosevic (s. 8. elokuuta 1985 Jajce, Bosnia ja Hertsegovina) on australialainen tennispelaaja. Parhaimmillaan hän on ollut kaksinpelissä ATP-listan sijalla 47 lokakuussa 2012.


title: Marinko Matosevic

text: Maaliskuussa 2012 Matosevic pääsi karsintojen kautta mukaan Delray Beach International Tennis Championships -turnaukseen. Hän selvitti turnauksessa tiensä välieriin voittamalla puolivälierässä Ernests Gulbisin. Ensimmäisessä ATP-välierässään hän voitti Dudi Selan. Loppuottelussa hän hävisi Kevin Andersonille.


title: Jørgen Graabak

text: Jørgen Graabak (s. 26. huhtikuuta 1991) on norjalainen yhdistetyn hiihtäjä ja olympiavoittaja. Hän edustaa seuratasolla Byåsen IL:ää.


title: Jørgen Graabak

text: Vuonna 2010 Graabak sai hopeaa nuorten MM-kilpailujen joukkuekilpailussa. Val di Fiemmen MM-kilpailuissa 2013 hän oli mukana Norjan hopeaa voittaneessa normaalimäen joukkueessa. Sotšin olympialaisissa 2014 hän voitti suurmäen Gundersen-kilpailun ja oli mukana Norjan kultaa voittaneessa joukkueessa. Falunin MM-kilpailuissa 2015 hän sai hopeaa joukkuekilpailussa ja sijoittui normaalimäen Gundersen-kilpailussa kahdeksanneksi. Lahden MM-kilpailuissa 2017 hän sai joukkuehopeaa sekä oli normaalimäen Gundersen-kilpailussa yhdestoista. Pyeongchangin olympialaisissa 2018 hän sijoittui suurmäen ja 10 kilometrin hiihdon kilpailussa kymmenenneksi. Graabak oli mukana Norjan joukkuekilpailun hopeajoukkueessa.


title: Jørgen Graabak

text: Yhdistetyn maailmancupissa Graabak kilpaili ensimmäisen kerran tammikuussa 2011 Schonachissa. Ensimmäiset pisteensä hän saavutti joulukuussa 2011 oltuaan Ramsaun molemmissa kilpailuissa 28:s. Seuraavana viikonloppuna Seefeldissä hän saavutti sijat kahdeksan ja kolme. Ensimmäisen voittonsa Graabak saavutti Val di Fiemmen jälkimmäisessä kilpailussa 2015, jonka jälkeen hän on voittanut myös Trondheimissa helmikuussa 2016, Schonachissa maaliskuussa 2016, Val di Fiemmessä tammikuussa 2018 ja Ramsaussa joulukuussa 2018. Hän on sijoittunut maailmancupissa lisäksi toiseksi Chaux-Neuvessa tammikuussa 2012, Kuusamossa marraskuussa 2013, Trondheimissa ja Falunissa maaliskuussa 2014, Val di Fiemmen toisessa kilpailussa 2016, Lillehammerissa joulukuussa 2018 sekä Val di Fiemmessä tammikuussa 2019. Kolmas hän on ollut Chaux-Neuvessa tammikuussa 2014, Val di Fiemmen ensimmäisessä kilpailussa 2015, Trondheimin toisessa kilpailussa 2016, Val di Fiemmen ensimmäisessä kilpailussa 2016, Kuusamon ensimmäisessa kilpailussa 2016, Lillehammerin toisessa kilpailussa 2016, Lillehammerissa myös 2017, Lahdessa maaliskuussa 2018 sekä Val di Fiemmen ensimmäisessä ja Trondheimin toisessa kilpailussa tammikuussa 2019. Hän on ollut voittamassa seitsemää parisprintin ja seitsemää joukkuekilpailun maailmancupin osakilpailua. Maailmancupin kokonaiskilpailussa hän oli kaudella 2013–2014 seitsemäs, kaudella 2015–2016 neljäs ja kaudella 2017–2018 viides.


title: Luettelo Suomen arboretumeista

text: Luettelo Suomen arboretumeista eli Suomessa sijaitsevista puulajipuistoista.


title: Luettelo Suomen arboretumeista

text: Erottelu siitä, onko kyseessä puisto, puutarha, kansanpuisto, metsäalue, yksityinen pihapiiri tai vastaava on vaikea tehdä ja termejä käytetään päällekkäin. Puutarhamatkailun yleistyessä on kaupallisten puutarhojen, puutarhamyymälöiden ja taimistojen näyteistutuksista käytetty myös "arboretum"-nimeä. Sääolojen, hoidon, kasvitautien ja kokeiluistutusten vuoksi arboretumien lajisto muuttuu vuosittain.


title: Good Morning Good Morning

text: Good Morning Good Morning on The Beatlesin kappale vuodelta 1967. Kokonaan John Lennonin kirjoittama laulu julkaistiin "Sgt. Pepper’s Lonely Hearts Club Band" -albumin yhdentenätoista raitana. Se merkittiin kuitenkin Lennonin ja Paul McCartneyn yhdessä tekemäksi. Vaikka kappaletta ei ole laskettu Lennonin parhaimpien sävellysten joukkoon kuuluvaksi, sisältää se samanlaista jutustelevaa lyriikkaa kuin esimerkiksi eräs hänen toinen kappaleensa, ”Strawberry Fields Forever”. Lukuisten ääniefektien vuoksi kappaletta on myös verrattu The Beach Boys -yhtyeen "Pet Sounds" -albumin materiaaliin.


title: Good Morning Good Morning

text: Lennon kirjoitti kappaleen tammikuussa 1967 Kenwoodin kodissaan Surreyssa. Kappale syntyi, kun hän pianoa soittaessaan kuuli televisiosta Kellogg’s-aamiaismuromainoksen laulun, joka kuului kokonaisuudessaan ”Good morning, good morning, The best to you each morning, Sunshine Breakfast, Kellogg’s Corn Flakes, Crisp and full of fun”. Lennon poimi tästä nimen ja kertosäkeen. Tapansa mukaisesti hän kirjoitti sanat ennen sävellystä. Yleisesti kappale kertoo siitä, ettei ole paljoa sanottavaa; ”I’ve got nothing to say but it’s ok”. Se myös kuvaa Lennonin silloista huumeiden ja kylmän avioliiton leimaamaa elämää, jossa hän oli jäämässä kaiken ulkopuolelle.


title: Good Morning Good Morning

text: Laulun säe ”It’s time for tea and Meet the wife” on viittaus BBC:n tuolloin esittämään televisiosarjaan "Meet the Wife". Sattumalta sarja päättyi samoihin aikoihin, kun ”Good Morning Good Morning” kirjoitettiin. Jakso, jota Lennon katsoi, lähetettiin 12. joulukuuta 1966, ja siinä Thora Hirdin näyttelemä hahmo pyrkii ostamaan viime hetken joululahjoja. Tämä todennäköisesti innoitti riviin ”People running round, It’s five o’clock, Everywhere in town is getting dark, Everyone you see is full of life, It’s time for tea and "Meet the Wife"”.


title: Good Morning Good Morning

text: Lennon teki kappaleesta demon helmikuun alussa, ja muutamaa päivää myöhemmin The Beatles aloitti sen levytykset. 8. helmikuuta kappaleen pohja oli saatu nauhalle kahdeksalla otolla, ja sille sisältyvät George Harrisonin rytmikitara, Lennonin laulun raakaversio, ja Ringo Starrin rummut. 16. helmikuuta Paul McCartney lisäsi kappaleeseen basson ja samalla äänitettiin Lennonin lauluraita. 23. maaliskuuta Lennon soitti kitarallaan erilaisia ideoita puhallinsovituksesta. Niinpä tuottaja George Martin lisäsi mukaan Sounds Incorporated -puhallinsektion. Beatlesin jäsenet olivat tavanneet kyseisen ryhmän huhtikuussa 1962 Star-Clubilla Hampurissa. Aluksi Lennon ei kuitenkaan ollut tyytyväinen puhaltimiin:


title: Good Morning Good Morning

text: 28. maaliskuuta Lennon uusi lauluraitansa, McCartney soitti kappaleen kitarasoolon ja kaksikko äänitti myös taustalaulun. Lennonin ideasta mukaan lisättiin myös Abbey Road Studiosin kokoelmista erilaisia eläinten ääniä. Kyseisistä ääninauhoista "Volume 35: Animals and Bees" () ja "Volume 57: Fox-hunt" () on sittemmin tullut kuuluisia. Kappale päättyy kanan ääneen, koska sen katsottiin sopivan täydellisesti äänen kanssa, jonka George Harrison tekee kitarallaan albumin seuraavan raidan ”Sgt. Pepper’s Lonely Hearts Club Band (Reprise)” alussa. Ääniefektit lisättiin kappaleeseen viimeiseksi, 29. maaliskuuta.


title: Good Morning Good Morning

text: Kappale miksattiin 29. maaliskuuta ja 19. huhtikuuta 1967.


title: Good Morning Good Morning

text: Kappaleen sävellaji on A-duuri ja tahtilajina vaihtelee 5/4-, 3/4- ja 4/4. Se etenee seuraavasti:Kappaleen rakennetta tutkinut Alan W. Pollack on verranut kappaletta John Lennonin aiemmin kirjoittamiin lauluihin ”Nowhere Man” ja ”And Your Bird Can Sing”. Hän kuvailee kappaletta ”rockmarssiksi”.


title: Good Morning Good Morning

text: ”Good Morning Good Morning” ilmestyi 1. kesäkuuta 1967 "Sgt. Pepper’s Lonely Hearts Club Band" -albumilla, jonka julkaisi Britanniassa Parlophone ja Yhdysvalloissa päivää myöhemmin Capitol Records. Se on albumin yhdestoista eli kolmanneksi viimeinen raita. Kappaleen stereoversio on kuusi sekuntia pidempi kuin monoversio. Stereoversiossa myös kitarasoolo on miksattu kovemmalle. Kappaleen varhainen versio julkaistiin myöhemmin kokoelma-albumilla "Anthology 2". Siinä versiossa on erilainen laulu, ja siltä puuttuu myöhemmin lisättyjä päällekkäisäänityksiä.


title: Good Morning Good Morning

text: John Lennon itse ei arvostanut kappaletta ja totesi sen olevan hosumalla tehty, jotta levylle saataisiin lisää materiaalia. Vuonna 1980 Playboylle antamassaan haastattelussa Lennon sanoi olleensa aina sitä mieltä, että laulu on ”kertakäyttöinen pala roskaa.” Kappaletta ei myöskään yleisesti lueta Lennonin parhaimpien töiden joukkoon, vaikka laulun jutustelevaa sanoitusta onkin verrattu erääseen toiseen hänen kappaleeseensa, ”Strawberry Fields Foreveriin”.


title: Good Morning Good Morning

text: Kappaleesta ovat tehneet cover-version muun muassa Bee Gees-, Cheap Trick-, The Triffids- ja Steel Pulse -yhtyeet.


title: Kivikautinen ruokavalio (kirja)

text: Kivikautinen ruokavalio : painonhallintaan luonnon keinoin on Heljä Suuronen-Geibin laatima teos, jossa annetaan ohjeita kivikautisen ruokavalion noudattamiseen ja ruoanvalmistukseen. Kirja on ilmestynyt 2008, ja sen on julkaissut Readme.fi.


title: Kivikautinen ruokavalio (kirja)

text: Kirjassa käsitellään ihmisen ravitsemuksen muutoksia vuosituhansien myötä, kerrotaan ihmisen evoluutiossa tapahtuneista sopeutumista aiempaan ruokavalioon. Kirjoittaja kertoo että nykyiset kivikautisen ruokavalion suositukset perustuvat neljänkymmen vuoden aikana tehtyihin tutkimuksiin siitä, millaista ihmisen ruokavalio oli kivikaudella noin 10 000 vuotta sitten. Ihmisen elimistö on yhä samanlainen kuin kivikaudella eikä ole sopeutunut viimeisten vuosikymmenien eikä vuosisatojenkaan ruokavaliomuutoksiin.


title: Kivikautinen ruokavalio (kirja)

text: Suuronen-Geib on paino-ongelmiin erikoistunut hypnoterapeutti.


title: Kivikautinen ruokavalio (kirja)

text: Kirjaan liittyy likeisesti Heljä Suuronen-Geibin ja Leena-Sisko Johanssonin laatima teos "Melkein kivikautinen keittokirja. Luonnonmukaista lähiruokaa" (2010).


title: Tuomas Iiskola

text: Tuomas Iiskola (s. 28. lokakuuta 1992) on suomalainen salibandyn pelaaja, pelipaikaltaan hyökkääjä. Hän edustaa Salibandyliigassa pelaavaa EräViikingit. Iiskola on pelannut myös nuorten ja miesten Suomen salibandymaajoukkueissa.


title: Tuomas Iiskola

text: Tähänastinen kohokohta 2010-2011 nuorten MM-kultaan ja Salibandyliiton vuoden poikajuniorin titteliin huipentunut läpimurtokausi. Iiskola löi läpi Salibandyliigassa, jossa oli saldollaan 17+14=31 Erän pistekakkonen Lauri Kapasen jälkeen ja lukemalla +21 joukkueen kärkimies plusmiinustilastossa. Kaudella 2012-13 Iiskola oli joukkueensa pistepörssin ykkönen teholukemin 23+19=42.


title: Tuomas Iiskola

text: Kaudella 2013-2014 oli joukkueensa paras pistemies ja kannatteli harteillaan sarjan huonointa joukkuetta yhdessä maalivahdin Santtu Strandbergin kanssa. Tuomas esiintyi kaikissa joukkueensa runkosarjan otteluissa. Pistekeskiarvoksi runkosarjassa muodostui 2,8. Paras ase kova laukaus, joka viuhuu sisään puolikentästä saakka.


title: Tuomas Iiskola

text: Tuomas Iiskolan veli Heikki Iiskola pelaa salibandya Westend Indiansissa.


title: Roger Mathis

text: Roger Mathis (4. huhtikuuta 1921 – 9. heinäkuuta 2015) oli sveitsiläinen jalkapalloilija. Hän pelasi puolustajana. Hän kuului Sveitsin maajoukkueeseen jalkapallon maailmanmestaruuskilpailuissa 1954. Hänen seuranaan oli vuosina 1953–1955 FC Lausanne-Sport.


title: Paju (täsmennyssivu)

text:
Paju tarkoittaa seuraavia:Paju on seuraavien henkilöiden nimi:
Aihepiiriin liittyvät myös seuraavat:


title: Toukkakalat

text: Toukkakalat (Schindleriidae) on ahvenkaloihin kuuluva heimo. Heimon lajeja tavataan Intian valtameren ja Tyynenmeren lämpimistä vesistä koralliriuttojen läheisyydessä.


title: Toukkakalat

text: Toukkakaloihin kuuluu 1 suku ja 3 lajia. Lajit ovat toukkakala ("Schindleria praematura"), "Schindleria pietschmanni" ja "Schindleria brevipinguis". Ne ovat kaikki hyvin pienikokoisia ja toukkakala kasvaa suurimmillaan noin 2 cm pitkäksi. "Schindleria brevipinguis" jää vain noin 8 mm pitkäksi ja on mahdollisesti maailman pienin selkärankainen eläin. Toukkakalat ovat neoteenisiä eli niillä on aikuisenakin useita kalanpoikasille tyypillisiä piirteitä. Toukkakalat ovat pitkulaisia ja niiden ruumis on läpikuultava. Monet luut ja rustot ovat kehittymättömät.


title: Burkina Fason vaakuna

text: Burkina Fason vaakuna on Burkina Fason tunnus lipun, kansallislaulun ja moton ohella. Se otettiin käyttöön vuonna 1997.


title: Burkina Fason vaakuna

text: Vaakunan keskellä on maan lippuun perustuva kilpi. Lipussa punainen väri kuvaa vallankumousta, vihreä maan luontoa ja tähti vallankumouksen johtavia periaatteita. Kilven takana on kaksi keihästä. Kilvenkannattajina on kaksi valkoista hevosta, jotka symboloivat burkinalaisten jaloutta. Kilven alla on avoin kirja kuvaamassa tiedon ja koulutuksen tavoittelua. Hirssintähkät kuvaavat pyrkimystä olla ruoan suhteen omavarainen. Ylhäällä on maan nimi ja alhaalla lukee valtion motto "Unité, Progrès, Justice", suomeksi "Yhtenäisyys, edistys, oikeus".


title: Kivikautinen keittokirja

text: Melkein kivikautinen keittokirja. Luonnonmukaista lähiruokaa on keittokirja, joka on nykyajan sovellutus kivikautisesta ruokavaliosta. Kirjan ovat laatineet hypnoterapeutti Heljä Suuronen-Geib ja fyysikko Leena-Sisko Johansson, ja sen on vuonna 2006 julkaissut Readme.fi. Toinen painos ilmestyi 2010.


title: Kivikautinen keittokirja

text: Ruokavalio mukailee ennen maanviljelystä käytössä ollutta ruokavaliota ja tarkoittaa lähiruokavoittoista, viljatonta ja vain vähän käsitellyistä raaka-aineista valmistettua ruokaa.


title: Kivikautinen keittokirja

text: Kirjaan liittyy likeisesti Heljä Suuronen-Geibin laatima teos "Kivikautinen ruokavalio : painonhallintaan luonnon keinoin" (2008), jossa esitellään ruokavalion taustoja.


title: André Derrien

text: André Derrien (31. heinäkuuta 1895 Quimper, Finistère – 4. huhtikuuta 1994 Fouesnant, Finistère) oli ranskalainen kilpapurjehtija. Hän kuului kahdeksan metrin luokassa kultaa voittaneeseen "L'Aile VI" -joukkueeseen vuoden 1928 kesäolympialaisissa Amsterdamissa.


title: Voorburg

text: Voorburg on kaupunki Alankomaissa Etelä-Hollannin provinssissa maan länsiosassa. Kaupungissa on noin 39 000 asukasta ja se kuuluu nykyään Leidschendam-Voorburgin kuntaan.


title: Voorburg

text: Kaupungin historia alkaa jo toiselta vuosisadalta ajanlaskumme alun jälkeen, jolloin roomalaiset perustivat nykyisen Voorburgin alueelle "Forum Hadriani"-nimisen kaupungin. Forum Hadriani oli manner-Euroopan pohjoisin roomalaiskaupunki ja Alankomaiden toiseksi vanhin kaupunki.


title: Olle Gunneriusson

text: Olle Gunneriusson (26. elokuuta 1924 – 26. marraskuuta 1982) oli ruotsalainen ampumahiihtäjä. Hän edusti seuratasolla Hammerdals IF:ää.


title: Olle Gunneriusson

text: Gunneriusson osallistui vuoden 1958 MM-kisoihin, joissa hän sai hopeaa 20 kilometrin matkalta. Kyseisissä kisoissa Ruotsi voitti joukkuekilpailun, jossa maan neljän parhaan kisaajan ajat laskettiin yhteen joukkueen tulokseksi. Gunneriusson oli ollut samana vuonna maansa mestaruuskisojen toinen, ja vuonna 1965 hän voitti Ruotsin-mestaruuden.


title: Eritrean vaakuna

text: Eritrean vaakuna on Eritrean tunnus lipun, kansallislaulun ja moton ohella. Se otettiin käyttöön vuonna 1993 maan itsenäistyessä.


title: Eritrean vaakuna

text: Vaakunassa on kameli sen oltua apuna tavaroiden kuljetuksessa itsenäistymissodassa. Vaakunaa ympäröi laakeripuun lehviä. Nauhassa on valtion nimi tigrinjaksi, englanniksi ja arabiaksi.


title: Dmitri Sokolov (ampumahiihtäjä)

text: Dmitri Petrovitš Sokolov (; 20. toukokuuta 1924 Fadjušino, Jurgamyšskin piiri nykyisellä Kurganin alueella – 4. heinäkuuta 2009) oli Neuvostoliittoa edustanut ampumahiihtäjä. Hän edusti seuratasolla Dinamo Ufaa.


title: Dmitri Sokolov (ampumahiihtäjä)

text: Sokolov voitti MM-kisojen joukkuekilpailusta hopeaa vuonna 1958, kultaa 1959 ja jälleen hopeaa vuoden 1961 kisoissa. Hän sai vuoden 1959 kisoista henkilökohtaisen kilpailun hopeaa ja oli kuudes Squaw Valleyn olympialaisissa 1960.


title: Dmitri Sokolov (ampumahiihtäjä)

text: Sokolov toimi myös ampumahiihtovalmentajana vuoteen 1964 saakka ja oli Baškortostanin ensimmäinen ammattivalmentaja.


title: Petteri Kuusela

text: Petteri Kuusela (s. 9. tammikuuta 1963 Helsinki) on suomalainen aktiiviuransa lopettanut koripalloilija. Hän edusti pääsarjaurallaan Honkaa, HoNsU:a ja Torpan Poikia. Kuusela pelasi myös 54 ottelua maajoukkueessa. Pääsarjauransa jälkeen hän on valmentanut juniorimaajoukkueita sekä toiminut Hongan apuvalmentajana vuosina 2004–2007. Hänen isänsä on tunnettu koripalloilija Seppo Kuusela.


title: Petteri Kuusela

text: Kuusela aloitti koripallon 5-vuotiaana Tapion Hongassa, jossa hän pelasi ikäistään vanhempien kanssa. Hän kuului juniorivuosina joukkueensa tärkeimpiin pelaajiin ja samalla Suomen lupaavimpiin pelaajiin yhdessä Kari-Pekka Klingan kanssa. Kaudella 1980–1981 Honkaa valmentanut Kari Liimo nosti Kuuselan edustusjoukkueen kokoonpanoon. Hän pelasi ensimmäisellä kaudellaan joitakin minuutteja Hongassa, mutta tämän lisäksi Kuusela pelasi myös joukkueen A-nuorissa, jonka hän johdatti Suomen-mestaruuteen samana kautena. Kaudella 1981–1982 Honka pelasi taloudellisesti säästeliäämmin, eikä hankkinut heti ulkomaalaispelaajia. Tämän myötä Kuusela nousi joukkueen avausviisikkoon.


title: Petteri Kuusela

text: Kuusela johdatti Hongan SM-finaaleihin kaudella 1983–1984, mutta tällöin Helsingin NMKY voitti loppuottelusarjan voitoin 3–0. Kauden 1984–1985 aikana Kuusela suoritti varusmiespalveluksensa, mikä vaikeutti hänen peliään. Samalla Honka ajautui pelillisiin vaikeuksiin, jolloin Seppo Kuusela siirtyi joukkueen valmentajaksi. Loppukauden aikana joukkue varmisti sarjapaikkansa.


title: Petteri Kuusela

text: Kauden 1985–1986 Kuusela vietti vaihto-oppilaana Idahossa. Suomeen palattuaan hän siirtyi pelaamaan HoNsU:un. Vuosikymmenen lopulla Kuusela siirtyi Torpan Poikiin, jossa hän saavutti SM-pronssia. Kaudella 1992–1993 hän palasi Honkaan, mutta joukkue jäi ilman suurempaa menestystä. Kesällä 1994 joukkuetta vahvistettiin valmentaja Kari Liimolla ja pelaajiksi hankittiin Petri Niiranen, Sakari Pehkonen sekä Juha Luhtanen. Honka ei saanut pelaajista kauden aikana parasta irti ja Kuuselan peliaika laski, kun nuori Juha Manner laitettiin pelaajarotaatiossa hänen edelleen. Joukkue joutui lopulta pronssiotteluun, jonka se hävisi Torpan Pojille. Kauden 1994–1995 päätteeksi Kuusela lopetti pääsarjakoripallon.


title: Petteri Kuusela

text: Kuusela edusti Suomea nuorisomaajoukkuetasolla, jossa hän muodosti ikäluokassaan Kari-Pekka Klingan kanssa joukkueen tehokaksikon. Hän pelasi 24 maaottelua A-junioreissa. Miesten maajoukkueeseen Kuusela nousi jo toukokuussa 1982. Tällöin Suomi pelasi EM-karsinnoissa Portugalia vastaan. Kaiken kaikkiaan Kuusela edusti Suomea 54 kertaa.


title: Spiteful-luokka

text: Spiteful-luokka oli Britannian Kuninkaallisen laivaston torpedovenehävittäjäluokka (). Ne luokiteltiin 30 solmun nopeuden omaavina ja nelisavuhormisina lokakuussa 1913 B-luokkaan.


title: Spiteful-luokka

text: Ulkomaisten alusten kasvaneet nopeudet määrittivät torpedovenehävittäjille suuremman 30 solmun nopeuden tarpeen. Amiraliteetti teki uudet tilaukset 30 solmun nopeuden omaavista aluksista, mutta ne eivät kyenneet saavuttamaan vaadittua nopeutta huonoissa olosuhteissa.


title: Spiteful-luokka

text: Alusten voimanlähteenä olivat 6300 hevosvoiman Normand-kattilat, joiden avulla ne saavuttivat vaaditun 30 solmun nopeuden. Niiden aseistuksen rungon muodostivat 12 naulan tykki ja torpedoputket.


title: Tage Lundin

text: Tage Leif Lundin (s. 11. marraskuuta 1933 Stensele) on ruotsalainen entinen ampumahiihtäjä. Hän edusti seuratasolla IK Berguvenia.


title: Tage Lundin

text: Lundin sijoittui Squaw Valleyn olympialaisissa 1960 henkilökohtaisella matkalla kahdenneksitoista ja sai seuraavan vuoden MM-kisoissa pronssia joukkuekilpailusta. Hän oli MM-kilpailuissa vuonna 1961 20 kilometrin kilpailun kahdeksas, vuoden 1963 kisoissa 24. ja 1965 kahdeskymmenes.


title: Koutokeino (taajama)

text: Koutokeino (, ) on Koutokeinon kunnan hallinnollinen keskus ja suurin asutuskeskus 1 354 asukkaallaan.


title: Koutokeino (taajama)

text:
Taajamassa sijaitsevat mm. Koutokeinon ala- ja yläaste, ja Sámi joatkkaskuvla ja boazodoalloskuvla ("joatkkaskuvla", norjaksi "videregående skole" = "jatkokoulu"), norjalainen nimitys lukiolle. Koutokeinon keskusta on kerääntynyt pääosin Riksvei 93:n (Álttáluodda/Suomaluodda) ympärille, joka ylittää ydinkeskustan eteläpuolella Koutokeinojoen. Ydinkeskustassa Rv93:sta eroava Bredbuknesveien on myös yksi tärkeimmistä, ellei jopa toiseksi tärkein tie, jonka varrella sijaitsevat ala- ja yläaste, ja LES-viessu (LES-talo), jossa sijaitsevat mm. Koutokeinon kirjaston, Länsi-Finnmarkin poronhoitohallinnon ja Beaivváš Sámi Teáhterin tilat ja osa sanomalehti Ávvirin tiloista.
Keskustassa Rv93:n varrella sijaitsee kaksi päivittäistavarakauppaa, Coop Marked ja Rema 1000, joka on toisella puolella jokea, ravintola "Boddu" ("Tauko") ja Kahvila "Vika". Keskustassa sijaitsee myös Márkan Senter, paikallinen "kauppakeskus", jossa on pari kauppaa ja Esso-huoltoasema. Koutokeinon kunnantalo sijaitsee koulujen ja Coop-kaupan välissä.


title: Koutokeino (taajama)

text: Koutokeinolla on myös "pohjoisempi keskusta", jossa ovat Thon Hotel, pizzeria "Pitstop" ja norjalaisen Statoilin huoltoasema. Koutokeinon kunta suunnittelee lopettavansa Coop Marked -kaupan ydinkeskustasta ja rakentavansa isomman Coop Prixin pohjoisemmaksi keskustaan. Ydinkeskustan vieressä sijaitsee myös Koutokeinon suurin rakennus Diehtosiida, jossa on Saamelainen korkeakoulu , Gáldu, Sámi Arkiiva ja osa Norjan Saamelaiskäräjistä.


title: Koutokeino (taajama)

text: Hieman kirkonkylästä pohjoiseen Koutokeinojoen itärannan jyrkässä rinteessä on sijainnut jo 1950-luvulta hopeaseppäpariskunta Frank ja Regine Juhlsin galleria, joka on avoinna yleisölle. Galleriaa on rakennettu siten, että jokaiselle vuosikymmenelle on oma huoneensa. Yksi huoneista on Afganistan-vaikutteinen. Frank Juhls on syntyjään tanskalainen ja Regine sveitsiläinen. He tutustuivat alun perin Koutokeinossa, jossa he perehtyivät sikäläisen alkuperäiskansan elintapoihin. Galleriassa on myynnissä myös saamelaisteen perinteisiä käsitöitä. Nykyään galleriaa johtaa pariskunnan tytär Sunniva Juhls.


title: Etelä-Afrikan vaakuna

text: Etelä-Afrikan vaakuna on Etelä-Afrikan tunnus lipun, kansallislaulun ja moton ohella. Se otettiin käyttöön 27. huhtikuuta 2000, jolloin maassa vietettiin Freedom daytä.


title: Etelä-Afrikan vaakuna

text: Keskellä olevassa kilvessä kaksi khoisanien kalliotaiteen tapaan kuvattua miestä tervehtii toisiaan kuvaten yhtenäisyyttä. Kilven ympärillä on vehnän tähkiä ja norsun syöksyhampaita. Kilven yläpuolella on ristikkäin keihäs ja nuija symboloimassa puolustusta ja käskyvaltaa. Niiden yläpuolella on protea ja sen yllä sihteeri. Ylimpänä on nouseva Aurinko.


title: Etelä-Afrikan vaakuna

text: Alhaalla on valtion xhosankielinen motto "!ke e: /xarra //ke", suomeksi "Erilaiset ihmiset yhdistyvät".


title: Ouagadougoun katedraali

text: Ouagadougoun katedraali on katedraali Ouagadougoun kaupungissa Burkina Fasossa. Katedraali on 1930-luvulla rakennettu roomalaiskatolinen kirkko, yksi Länsi-Afrikan suurimmista kirkoista. Katedraali on rakennettu savitiilistä romaaniseen tyyliin.


title: Suomensarja (koripallo)

text: Koripallon Suomensarja oli vuoteen 1975 asti Suomen koripallon toinen sarjataso Korisliigan jälkeen. Suomensarja on nykyisin lakkautettu.


title: Suomensarja (koripallo)

text: Suomensarja pelattiin kolmen tai neljän joukkueen lohkoissa 1950-luvulta lähtien. Järjestelmän myötä samat joukkueet putosivat ja nousivat pääsarjatasolle, jolloin sarjojen tasoero huomattiin. Tämän takia kaudella 1975–1976 aloitettiin kansallinen I-divisioona, joka perustettiin SM-sarjan ja Suomensarjan välille.


title: Suomensarja (koripallo)

text: Kaudelle 1983–1984 Suomensarja pudotettiin maan neljänneksi sarjatasoksi, sillä I-divisioonan alapuolelle perustettiin vielä II-divisioona. Muutosten myötä Suomensarjan joukkuemäärä kasvoi. Sarjan alapuolella pelattiin vielä maakuntasarjaa.


title: Ruandan vaakuna

text: Ruandan vaakuna on Ruandan tunnus lipun, kansallislaulun ja moton ohella. Se on ollut käytössä vuodesta 2001.


title: Ruandan vaakuna

text: Vaakunaa kiertää vihreä, alhaalta sidottu köysi symboloimassa kovalla työllä saavutettavaa teollista kehitystä. Vaakunan keskellä on kori, hammaspyörä, durra ja kahvipuu. Oikealla ja vasemmalla on kilpi kuvaamassa isänmaallisuutta ja maan puolustamista sekä rehellisyyttä ja oikeutta. Ylhäällä on Aurinko.


title: Ruandan vaakuna

text: Ylhäällä lukee maan virallinen ruandankielinen nimi. Vaakunan alla on valtion motto "Ubumwe, Umurimo, Gukunda Igihugu", suomeksi "Yhtenäisyys, työ, isänmaallisuus".


title: Andrzej Nowaczyk

text: Andrzej Jarosław Nowaczyk (s. 3. maaliskuuta 1939 Poznań) on puolalainen entinen soutaja. Hän edusti seuratasolla AZS Wrocławia. Nowaczyk osallistui Tokion olympialaisissa 1964 perämiehellisten nelikkojen kilpailuun, jossa Puola pääsi finaaliin, mutta jäi siinä kuudenneksi eli viimeiseksi.


title: Alfred Felber

text: Alfred Felber (19. syyskuuta 1886 – 10. huhtikuuta 1967 Geneve) oli sveitsiläinen soutaja ja olympiavoittaja. Hän edusti seuratasolla SN Genèveä.


title: Alfred Felber

text: Felber osallistui olympialaisiin kahdesti, vuosina 1920 ja 1924. Antwerpenin kisoissa 1920 hän oli voittamassa pronssia perämiehellisistä kaksikoista, ja Pariisissa 1924 Sveitsi voitti kultaa ajallaan 8.39,0 vain sekunnin kymmenesosan erolla toiseksi tulleeseen Italiaan.


title: Dick Davies

text: Richard Allen ”Dick” Davies (21. tammikuuta 1936 Harrisburg, Pennsylvania – 25. helmikuuta 2012 Loudon, Tennessee) oli yhdysvaltalainen koripalloilija ja olympiavoittaja.


title: Dick Davies

text: Takamiehenä pelannut Davies oli mukana Yhdysvaltain olympiakultaa Tokiossa 1964 voittaneessa joukkueessa. Hänet varattiin 79:ntenä , mutta hän ei koskaan pelannut NBA:ssa.


title: Dick Davies

text: Davies kuoli 76-vuotiaana 25. helmikuuta 2012 Loudonissa, Tennesseen osavaltiossa.


title: Alston Wise

text: Joseph Alston Wise (29. lokakuuta 1904 Winnipeg – 23. syyskuuta 1984 Vancouver) oli kanadalainen jääkiekkoilija ja olympiavoittaja.


title: Alston Wise

text: Wise opiskeli Manitoban yliopistossa ja pelasi koulunsa joukkueessa vasempana laitahyökkääjänä, kunnes meni Winnipeg Hockey Clubiin. Hän oli voittamassa seuran riveissä Kanadan amatöörimestaruuden kaudella 1930–1931 ja niin ollen joukkue pääsi pelaamaan vuoden 1932 olympialaisiin. Joukkue voitti olympiaturnauksen, ja Wise teki viidessä ottelussa yhteensä kaksi maalia.


title: Alston Wise

text: Wise nimitettiin Manitoban jääkiekon kunniagalleriaan vuonna 2004.


title: Maallikkoanalyysin kysymys

text: Maallikkoanalyysin kysymys: Keskusteluja puolueettoman kanssa () on Sigmund Freudin kirja vuodelta 1926. Freud osallistui kirjallaan kiistelyyn, jota tuolloin käytiin niin kutsutusta maallikkoanalyysista eli muiden kuin lääkärien harjoittamasta psykoanalyysista.


title: Maallikkoanalyysin kysymys

text: Wienin viranomaiset olivat alkaneet vuonna 1924 pohtia, voivatko muut kuin lääkärit hoitaa potilaita psykoanalyysilla. Kiistan keskushenkilö Theodor Reik oli koulutukseltaan kirjallisuudentutkija, mutta hän oli saanut Freudin tukemana analyytikonkoulututuksen ja työskenteli psykoanalyytikkona. Itävallan korkein terveydenhoitoviranomainen pyysi Freudilta vuoden 1924 lopulla asiantuntijalausuntoa maallikkoanalyysin kysymyksestä ja Reikin harjoittamasta analyysista. Vaikka Freud puolusti lausunnossaan ja neuvotteluissa maallikkoanalyytikkoja, Wienin maistraatti kielsi helmikuussa 1925 Reikia pitämästä psykoanalyyttista vastaanottoa. Reik valitti päätöksestä ja jatkoi toimintaansa.


title: Maallikkoanalyysin kysymys

text: Keväällä 1926 Newton Murphy -niminen amerikkalaispotilas teki rikosilmoituksen, koska Reik oli hänen mukaansa syyllistynyt puoskarointiin eli oikeudettomaan lääkärintoimen harjoittamiseen. Freud ryhtyi puolustamaan ystäväänsä ja kollegaansa julkisuudessa ja ajamaan maallikkoanalyysin asiaa. Asiasta väiteltiin Wienin psykoanalyyttisessa yhdistyksessä, eikä siitä päästy Freudin kaipaamaan yhteisymmärrykseen, vaan monet lääkärijäsenet vastustivat maallikkoanalyytikkoja.


title: Maallikkoanalyysin kysymys

text: Freud alkoi kirjoittaa "Maallikkoanalyysin kysymystä" kesäkuun 1926 lopulla ja kertoi siitä myös yleisönosastokirjoituksessaan, joka julkaistiin "Neue Freie Presse" -lehdessä 18. heinäkuuta 1926. Kirja julkaistiin syyskuussa.


title: Maallikkoanalyysin kysymys

text: "Maallikkoanalyysin kysymys" kuuluu Freudin yleistajuisiin kirjoituksiin. Kirjan tavoitteena oli kansanvalistus, mutta samalla Freud pyrki puolustamaan psykoanalyysin asemaa, joka oli hallintovirkamiesten käsissä, ja psykoanalyysin ja lääketieteen välistä suhdetta oli selvitettävä viranomaisille. Vaikka lähtökohtaisesti neurootikkojen hoito on lääkärintointa siinä kuin muukin sairaiden hoitaminen, Freud esittää näyttöä siitä, että asia on monitahoisempi: neurootikkojen hoitaminen psykoanalyyttisella menetelmällä edellyttää omanlaistaan osaamista ja koulutusta, joita ei yliopistojen lääketieteellisessä tiedekunnassa tarjota. Dialogimuodon avulla Freud voi ennakoida vastapuolen epäilyksiä ja vastaväitteitä. Keskustelukumppanin esikuvana oli tiettävästi ylilääkintöneuvos Arnold Durig (1872–1961). Klassisen psykoanalyysin kiistanalaiset opit – lasten seksuaalisuus, oidipuskompleksi, psyykkisten prosessien tiedostumattomuus, negatiivinen terapeuttinen reaktio – selostetaan kirjassa havainnollisesti.


title: Maallikkoanalyysin kysymys

text: Reikin oikeusjuttu ratkesi toukokuussa 1927 vastaajan eduksi, kun yleinen syyttäjä lakkasi ajamasta syytettä esitutkinnan valmistuttua.


title: Maallikkoanalyysin kysymys

text: Maallikkoanalyysin kysymys herätti niin kiivasta keskustelua psykoanalyytikkopiireissä, että asiasta päätettiin julkaista kansainvälinen artikkelisarja sekä saksan- että englanninkielisessä aikakausjulkaisussa. Psykoanalyytikoita ympäri maailman pyydettiin arvioimaan maallikkoanalyysin kysymystä, ja Freud laati artikkelisarjaan jälkikirjoituksen (1927), jossa hän arvioi perusteluja ja toisti oman kantansa. Yleisesti ottaen Freud jäi kuitenkin vähemmistöön. Vahvimmin hän sai tukea Isosta-Britanniasta ja Unkarista, mutta jo wieniläiset kollegat ja varsinkin amerikkalaiset lääkärijäsenet suhtautuivat maallikkoanalyysiin kielteisesti. Puoskareiden ja harrastelijoiden tarjoamat ”psykoanalyysit” olivat tuoneet psykoanalyyttiselle liikkeelle kielteistä julkisuutta, mutta Freud huomautti, että myös lääkäri voi olla psykoanalyysin alalla ”puoskari”, siis asiantuntematon.


title: Maallikkoanalyysin kysymys

text: Freud mainitsi kirjoituksessaan psykoanalyyttisen korkeakoulun. Vuonna 2005 Wienissä aloitti toimintansa Sigmund Freud Privat-Universität (SFU). Oppilaitos on yksityinen yliopisto, ja Itävallan tiedeministeriön akkreditointineuvosto on hyväksynyt sen toimintasuunnitelman.


title: Maallikkoanalyysin kysymys

text: "Maallikkoanalyysin kysymys" julkaistiin suomeksi vuonna 2010 Tutkijaliiton Paradeigma-julkaisusarjassa. Markus Långin suomennoksessa ovat mukana myös Freudin yleisönosastokirjoitus sekä jälkisanat.


title: Per Thorén

text: Per Ludvig Julius Thorén (26. tammikuuta 1885 Tukholma – 5. tammikuuta 1962 Tukholma) oli ruotsalainen taitoluistelija. Hän sai pronssia yksinluistelussa vuoden 1908 kesäolympialaisissa Lontoossa. Hän sai lisäksi vuonna 1905 pronssia ja vuonna 1909 hopeaa taitoluistelun maailmanmestaruuskilpailuissa. Euroopan-mestaruuskilpailuissa hän sai kultamitalin vuonna 1911 sekä pronssia vuosina 1906, 1909 ja 1910.


title: Per Thorén

text: Vuonna 1913 Thorén kilpaili maailmanmestaruuskilpailuissa pariluistelijana Elly Svenssonin kanssa.


title: Karoline Bjørnson

text: Karoline Bjørnson (o.s. "Reimers", 1835–1934) oli norjalainen näyttelijä. Hänet tunnetaan parhaiten Bjørnstjerne Bjørnsonin vaimona; hän oli mallina useille miehensä henkilöhahmoille. Monet Bjørnstjerne Bjørnsonin runot on omistettu hänen vaimolleen.


title: Karoline Bjørnson

text: Bjørnson oli teatteriohjaaja Bjørn Bjørnsonin äiti. Hän kuoli Aulestadissa 98-vuotiaana.


title: Karoline Bjørnson

text: Eyolf Sootin vuoden 1897 maalaus Bjørnstjerne ja Karoline Bjørnsonista on Norjan kansallisgalleriassa. Karolinen kuvasivat myös Bernhard Folkestad (1912) ja Olaf Gulbransson (1923). Hänestä kirjoitti elämäkertateoksen Øyvind Anker; "Boken om Karoline" julkaistiin vuonna 1982.


title: BelOMO

text:
BelOMO (Belorusskoje optiko-mehanitšeskoje objedinenije, "valkovenäläinen optomekaaninen yhtymä") on valkovenäläinen optisia laitteita valmistava yritys. Se on perustettu Minskissä (silloisessa Valko-Venäjän SNT:ssä) 1971.
Yhtymän päätehdas on 1957 perustettu osakeyhtiömuotoinen BelOMA-MMW () Se on yhä liikevaihtoonsa (43,9 milj. EUR) nähden suuri tehdas, sillä tehtaan henkilöstömäärä oli runsas 3 200 henkeä vuonna 2012.


title: BelOMO

text: Minskin tehtaan ja toimintojen ohella BelOMO:lla oli aiemmin useita muita toimipisteitä. Nämä yhtiöitettiin erillisiksi yhtiöiksi vuonna 2009.


title: BelOMO

text: Esimerkiksi Zenit-kameroita ja kiikaritähtäimiä valmistettiin Vileikassa (kameroiden päätehdas Krasnogorskissa Moskovan lähellä), jossa sijaitsee BelOMO–Zenit OAO-osakeyhtiö.


title: BelOMO

text:
BelOMOlla ja saksalaisella Zeissilla oli vuodesta 1995 lähtien JV Zeiss BelOMO -niminen yhteisyritys, joka valmisti mikroskooppioptiikkaa ja muuta optista välineistöä.
Aiempien tehtaiden nykyiiä yhtiönimiä ovat esimerkiksi LEMT, Diaprojektor, Svet ja SVERA.


title: BelOMO

text: Aluksi BelOMOn tuotanto koostui vaativammasta optiikasta ja kuvausvälineistöstä muun muassa avaruustekniseen käyttöön. Nykyisin tuotteet ovat erilaisia armeijan ja kuluttajien käyttöön tarkoitettuja tähtäimiä sekä järjestelmäkameroiden objektiiveja. Valko-Venäjän SNT:n aikana 1970- ja 1980-luvulla BelOMO valmisti runsain määrin tavallisille neuvostoliittolaisille tarkoitettuja kameroita, joita vietiin myös länsimaihin. Kameroita myytiin muun muassa nimillä Agat, Chaika, Elikon ja Vilia. Viimeksi mainittua ja sen johdannaisia (Siluet, Orion) valmistettiin eri nimillä useita miljoonia. Puolikkaalle kinofilmiruudulle kuvia ottava (eli nk. 'half-frame camera') Agat-18 on yhä suosittu lomografiaharrastajien keskuudessa.


title: Andreas Kunz

text: Andreas Kunz (s. 24. heinäkuuta 1946 Leipzig) on Itä-Saksaa edustanut entinen yhdistetyn hiihtäjä ja olympiamitalisti. Hänen seuransa oli SC Dynamo Klingenthal.


title: Andreas Kunz

text: Kunz voitti pronssia Grenoblen olympialaisissa 1968, ja sai maansa mestaruuskilpailuissa hopeaa vuonna 1968 sekä pronssia vuoden 1969 kisoissa. Hän joutui kuitenkin lopettamaan urheilu-uransa ennenaikaisesti, sillä hänellä oli yhteyksiä Itä-Saksasta loikanneeseen Ralph Pöhlandiin. Kunz jatkoi aktiiviuransa päätyttyä urheiluvirkailijana, ja oli lyhyen aikaa ammuntavalmentajana Saksan jälleenyhdistymisen jälkeen.


title: SRWare Iron

text: SRWare Iron on Google Chrome -selaimen avoimeen lähdekoodin perustuva selain. Ironissa on jätetty pois id-tunnistus. Chromesta poiketen Iron ei lisää osoitepalkkiin ehdotuksia. SRWare Iron huolehtii siitä, että Google ja muut palvelut saavat selaimen käyttäjästä mahdollisimman vähän tietoa. SRWare Ironista julkaistiin ensimmäinen beta-versio 18. syyskuuta 2008, 16 päivää Google Chromen ensimmäisestä versiosta.


title: Joni Niiranen

text: Joni Niiranen on suomalainen salibandyn pelaaja. Niiranen on laitahyökkääjä ja hän pelaa Salibandyliigassa Loviisan Torin joukkueessa.


title: Joni Niiranen

text: Salibandyliigassa Niiranen on Torin lisäksi edustanut myös Tapanilan Erää sekä Espoon Oilersia. Niiranen on myös pelannut yhden kauden Sveitsinliigassa UHC WaSan joukkueessa. Niiraselta löytyy yksi suomen mestaruus sekä kolme pronssia.


title: Joni Niiranen

text:
Suomen maajoukkueessa hän on pelannut 12 ottelua.
Jonin pikkuveli Niklas Niiranen on myös salibandyn pelaaja.


title: HMS Success (1901)

text: HMS Success oli Britannian Kuninkaallisen laivaston 1901 vesille laskettu torpedovenehävittäjä.


title: HMS Success (1901)

text: Amiraliteetti hyväksyi William Doxford and Sonsin 25. tammikuuta 1899 tekemän 51191 punnan tarjouksen yhden aluksen toimittamisesta. Se tilasi aluksen 30. maaliskuuta 1899, jolloin sen valmistusajaksi määrättiin 15 kuukautta. Sen köli laskettiin 18. syyskuuta 1899 telakkanumerolla 282 ja alus laskettiin vesille 21. maaliskuuta 1901. Alus valmistui toukokuussa 1902, jolloin sen ensihinnaksi oli laskettu 63273 puntaa. Hintaa oli korotettu valmistuksen aikana tehtyjen pienten muutosten vuoksi.


title: HMS Success (1901)

text: "HMS Success" palveli koko uransa kotivesillä. Alus upposi 27. joulukuuta 1914 kovassa aallokossa Fifenessin edustalla.


title: Win Butler

text: Win Butler (s. 14. huhtikuuta 1980) on Montrealissa sijaitsevan indie rock -yhtye Arcade Firen laulaja ja lauluntekijä. Hänen vaimonsa Régine Chassagne ja hänen veljensä William Butler ovat molemmat saman yhtyeen jäseniä. Win syntyi Edwin Farnham Butler III -nimisenä Truckeessa, Kaliforniassa ja kasvoi Woodlandsissa, Texasissa. Butler muutti vuonna 2000 Montrealiin, jossa hän tapasi vaimonsa Régine Chassagnen. Butler opiskeli McGill-yliopistossa uskontotiedettä.


title: Alan Warren

text: Alan Kemp Warren (s. 13. joulukuuta 1935) on brittiläinen entinen kilpapurjehtija ja olympiamitalisti.


title: Alan Warren

text: Warren voitti Münchenin olympialaisissa 1972 hopeaa Tempest-luokassa yhdessä David Huntin kanssa. Pari kilpaili samassa luokassa myös Montréalin kisoissa 1976, mutta silloin he olivat neljänsiätoista eli koko kisan kolmanneksi viimeisiä.


title: Peik Salminen

text: Peik Salminen on suomalainen salibandyn pelaaja. Salminen on pelipaikaltaan hyökkääjä, mutta pystyy pelaamaan myös puolustajana.


title: Peik Salminen

text: Salibandyliigassa Salminen edustaa Loviisan Toria, hän on myös joukkueen kapteeni. Kasvattajaseuraansa hän palasi SSV:stä.


title: Peik Salminen

text: Salminen on pelannut 12 maaottelua ja voittanut MM-hopeaa vuonna 2006.


title: Ingus Laivins

text: Ingus Laivins on latvialainen salibandypelaaja, joka edustaa Salibandyliigassa pelaavaa Loviisan Toria.


title: Ingus Laivins

text: Laivins voi pelata sekä hyökkääjänä että pakkina. Torissa hän on kuitenkin pääasiassa puolustaja, kun taas Latvian maajoukkueessa keskushyökkääjä. Laivinsin pelitapa on ruotsalaistyylinen.


title: Ingus Laivins

text: Laivins kuuluu Latvian salibandymaajoukkueen vakiomiehistöön.


title: Myrmidon-luokka (hävittäjä)

text: Myrmidon-luokka oli Britannian Kuninkaallisen laivaston torpedovenehävittäjäluokka (). Ne luokiteltiin 30 solmun nopeuden omaavina ja nelisavuhormisina lokakuussa 1913 B-luokkaan.


title: Myrmidon-luokka (hävittäjä)

text: Ulkomaisten alusten kasvaneet nopeudet määrittivät torpedovenehävittäjille suuremman 30 solmun nopeuden tarpeen. Amiraliteetti teki uudet tilaukset 30 solmun nopeuden omaavista aluksista, mutta ne eivät kyenneet saavuttamaan vaadittua nopeutta huonoissa olosuhteissa.


title: Myrmidon-luokka (hävittäjä)

text: Alusten voimanlähteenä olivat 6300 hevosvoiman Normand-kattilat, joiden avulla ne saavuttivat vaaditun 30 solmun nopeuden. Niiden aseistuksen rungon muodostivat 12 naulan tykki ja torpedoputket.


title: Jarno Lappalainen

text: Jarno Antero Lappalainen (s. 13. joulukuuta 1986 Mikkeli) on suomalainen vihreitä edustava poliitikko. Hän oli Suomen ylioppilaskuntien liiton (SYL) puheenjohtaja vuonna 2012.


title: Jarno Lappalainen

text: Ennen SYL:n puheenjohtajuutta Lappalainen toimi liiton varapuheenjohtajana vuonna 2011 sekä Aalto-yliopiston ylioppilaskunnan hallituksen jäsenenä ylioppilaskunnan ensimmäisenä toimintavuonna 2010. Hän oli Suomen Nuorisoyhteistyö – Allianssin hallituksen jäsen vuosina 2012–2014.


title: Jarno Lappalainen

text: Kaudella 2015–2017 Lappalainen toimii vihreiden puoluevaltuuskunnan varapuheenjohtajana. Aiemmin kaudella 2013–2015 Lappalainen toimi puoluevaltuuskunnan jäsenenä Vihreiden nuorten ja opiskelijoiden liiton (ViNO) edustajana. Lisäksi Lappalainen on toiminut vihreiden työllisyystyöryhmän puheenjohtajana sekä poliittista ohjelmaa uudistaneen työryhmän jäsenenä. Lappalainen oli ehdolla kevään 2015 eduskuntavaaleissa Uudenmaan vaalipiiristä ViNOn kärkiehdokkaana, muttei tullut valituksi saaden 370 ääntä.


title: Jarno Lappalainen

text: Lappalainen suoritti lukio-opintonsa asuessaan Lemillä ja kirjoitti ylioppilaaksi Lappeenrannan Kimpisen lukiosta vuonna 2005. Hän opiskelee tuotantotaloutta Aalto-yliopistossa.


title: Rehakka

text:
Rehakka on kylä Janakkalassa Kanta-Hämeen maakuntanassa Etelä-Suomen läänissä.
Rehakan kylä sijaitsee Janakkalan Tervakosken pohjoispuolella.


title: Rehakka

text: Nimensä Rehakan kylä on saanut Rehakka-nimisestä kantatilasta.


title: Rehakka

text: Kylän alueella sijaitsee pieni Rehakkajärvi, josta on vesiyhteys pohjoiseen Haapajärveen. Haapajärvestä vesiyhteys jatkuu melontakelpoisena edelleen Hyvikkälänjokea ja Tuulensuunjokea myöden Kernaalanjärveen. Lopulta vesiyhteys jatkuu Vanajaveden kautta aina Tampereelle ja Länkipohjaan saakka.


title: Rehakka

text: Kylillä toimii Rehakan ja Irjalan Kyläyhdistys ry, RIKy.


title: Tuomas Savukoski

text: Tuomas Savukoski on suomalainen salibandypelaaja. Hän on pelipaikaltaan puolustaja, mutta voi pelata myös hyökkääjänä. Savukoski joutui vuonna 2012 pelikieltoon tönittyään erotuomaria.


title: Tuomas Savukoski

text: Savukoski pelaa Salibandyliigaa Loviisan Torin joukkueessa. Hän tuli Loviisaan divarin SC Kaneetista (nykyinen Blackbirds). Savukoski on pelannut myös SB Vantaassa, Åif:ssä, PSS:ssä, Tapanilan Erässä sekä KooVeessa.


title: Tuomas Savukoski

text: Savukosken hyvä puoli on pelirohkeus.


title: Iiro Parviainen

text: Iiro Parviainen on suomalainen salibandyvalmentaja, joka aloitti elokuussa 2012 Ruotsin pääsarjan Svenska Superliganin joukkueen IBK Dalenin valmentajana. Hän on myös Latvian maajoukkueen päävalmentaja.


title: Iiro Parviainen

text: Parvainen on toiminut päävalmentajana muun muassa AC HaKissa, SBS Porissa, Sveitsin liigan UHC Waldkirch-St.Gallenissa, HIFK:ssa ja Loviisan Torissa. Hän on myös entinen kansainvälisen tason salibandyerotuomari.


title: HMS Kangaroo (1900)

text: HMS Kangaroo oli Britannian Kuninkaallisen laivaston 1900 vesille laskettu torpedovenehävittäjä.


title: HMS Kangaroo (1900)

text: Palmers Shipbuilding and Iron Company valmisti aluksen ilman tilausta. Sen köli laskettiin 29. joulukuuta 1899 telakkanumerolla 787 ja alus laskettiin vesille 8. syyskuuta 1900. Laivasto lunasti aluksen vuosien 1900-1901 laivasto-ohjelman täydennyksenä. Alus valmistui heinäkuussa 1901.


title: HMS Kangaroo (1900)

text: "HMS Kangaroo" liitettiin palvelukseen otettaessa Välimeren laivastoon, jossa se palveli vuoden 1905 Atlantin laivastoon siirtoonsa saakka. Vuotta myöhemmin alus siirrettiin Britteinsaarille. Alus myytiin 23. maaliskuuta 1920 M. Yatesille romutettavaksi.


title: The Sword

text: The Sword on amerikkalainen heavy metal-yhtye, joka perustettiin Austinissa, Texasissa vuonna 2003. Alusta lähtien bändi koostui laulaja ja kitaristi John D. Cronisesta, kitaristi Kyle Shuttsta ja basisti Bryan Richiestä, ja lokakuussa 2011 liittyi rumpali Santiago "Jimmy" Vela.


title: Tie Nikeaan

text: Tie Nikeaan: Roomalaisten ja kristittyjen yhteinen matka ajanlaskumme alusta valtiokirkon syntyyn on Veikko Litzenin vuonna 2009 ilmestynyt kirja kristinuskon varhaisesta historiasta. Teoksen on julkaissut Kirja-Aurora.


title: HMS Arun

text: HMS Arun oli Britannian Kuninkaallisen laivaston River-luokan torpedovenehävittäjä.


title: HMS Arun

text: Alus tilattiin Cammell Lairdilta Birkenheadistä osana vuosien 1902-1903 laivasto-ohjelmaa. Sen köli laskettiin 27. elokuuta 1902 ja alus laskettiin vesille 29. huhtikuuta 1903. Alus valmistui helmikuussa 1904.


title: HMS Arun

text: "HMS Arun" myytiin 30. kesäkuuta 1920 romutettavaksi.


title: Joukkopsykologia ja egoanalyysi

text: Joukkopsykologia ja egoanalyysi () on Sigmund Freudin tutkielma vuodelta 1921. Freud tarkastelee kirjassaan joukkoilmiöiden psyykkisiä mekanismeja psykoanalyyttisesta näkökulmasta.


title: Joukkopsykologia ja egoanalyysi

text: Joukkopsykologian kysymykset olivat alkaneet askarruttaa Freudia I maailmansodan aikoihin, ja "Joukkopsykologian ja egoanalyysin" alkuidea on peräisin keväältä 1919. Kirja liittyy hänen edeltäviin teoksiinsa, kuten artikkeliin ”Murhe ja melankolia” (1917) ja kirjaan "Mielihyväperiaatteen tuolla puolen" (1920), mutta sen varsinaiset juuret juontavat kirjaan "Toteemi ja tabu" (1912–1913). Kirjan taustalla oli 1800–1900-luvun joukkopsykologia, joka pyrki selittämään uuden ajan joukkoilmiöitä Ranskan suuresta vallankumouksesta I maailmansotaan.


title: Joukkopsykologia ja egoanalyysi

text: Käsikirjoituksen ensimmäinen luonnos valmistui elokuussa 1920 ja lopullinen käsikirjoitus maaliskuussa 1921.


title: Joukkopsykologia ja egoanalyysi

text: Kirjaansa varten Freud perehtyi ”joukkopsykologian” klassikoihin, varsinkin Gustave Le Bonin (1841–1931), William McDougallin (1871–1938) ja Wilfred Trotterin (1872–1939) kirjoituksiin, ja erittelee niitä kirjansa alussa. Freud pyrki kehittämään joukkopsykologiaa psykoanalyyttisten käsitysten avulla ja selittämään joukkoilmiöitä – kuinka joukot pysyvät koossa ja hajoavat – yksilöiden tiedostumattomien psyykkisten ominaisuuksien ja yksilöllisen henkilöhistorian (ontogeneesin) avulla. Hän jatkoi tässä aikaisempien joukkoteoreetikkojen viitoittamaa linjaa.


title: Joukkopsykologia ja egoanalyysi

text: Joukkoilmiöitä oli jo aikaisemmassa tutkimuksessa pidetty jollain tapaa tiedostumattomina ja ne oli yhdistetty hypnoosiin ja suggestioon; Freud jatkoi idean kehittelyä ja toi mukaan libidon, rakastuneisuuden ja samastumisen. Hän tarkasteli kahta ”keinotekoista” joukkoa: kirkkoa ja sotaväkeä. Tämäntyyppiset joukot perustuvat Freudin mukaan siihen, että libido kääntyy sivuun alkuperäisistä tavoitteistaan ja yhdistää joukon jäseniä ja että joukon jäsenet voivat kuvitella johtajan – Kristuksen tai sotapäällikön – rakastavan heitä kaikkia samalla tavoin.


title: Joukkopsykologia ja egoanalyysi

text: "Joukkopsykologia ja egoanalyysi" edustaa tärkeää välivaihetta Freudin kypsän kauden tuotannossa: hän oli siirtymässä kohti psyyken toista rakennemallia: minä, viettipohja ja yliminä. Tässä kirjassa yliminä mainitaan vielä nimellä egoihanne. Toisen rakennemallin hän esitteli kirjoituksessaan ”Minä ja ’se’” vuonna 1923.


title: Joukkopsykologia ja egoanalyysi

text: Kirjassaan Freud palaa myös näennäishistorialliseen ”kantalauman” ajatukseen. Freud oli omaksunut sen Charles Darwinilta mutta hän kehitteli sitä jo "Toteemissa ja tabussa" oudoksuttuun suuntaan, enemmän J.-B. Lamarckin kuin Darwinin evoluutioteorian hengessä.


title: Joukkopsykologia ja egoanalyysi

text: Kirjalla oli vaikutusta niin sanottuun freudomarxilaisuuteen ja Frankfurtin koulukuntaan. Theodor W. Adorno arvosti kirjaa, ja hänen mukaansa se ennakoi nerokkaasti kansallissosialismia. Serge Moscovici arvioi Freudin ratkaisseen joukkopsykologian arvoituksen. Laajimmin Freudin tutkielmaa arvosteli kirjailija Elias Canetti pääteoksessaan "Joukko ja valta" (1960).


title: Valtteri Etholen

text: Valtteri Etholen (s. 21. tammikuuta 1983) on suomalainen salibandyn pelaaja. Hän edustaa Salibandyliigassa pelaavaa Loviisan Toria.


title: Jääpallon Suomensarja 1957

text: Jääpallon Suomensarja pelattiin kaudella 1957-58 nelilohkoisena. Lohkovoittajat selviytyivät karsimaan kahdesta paikasta seuraavan kauden jääpallon mestaruussarjaan. Neljäs lohko pelattiin taloudellisista syistä kahdessa ryhmässä.


title: Jääpallon Suomensarja 1957

text: Ryhmä A


title: Jääpallon Suomensarja 1957

text: Ryhmä B


title: Jääpallon Suomensarja 1957

text: Lohkon loppuottelut: SePS - Tarmo 2-1 , Tarmo - SePS 4-2. Tarmo karsintaan maalein 5-4.


title: Jääpallon Suomensarja 1957

text: Tarmo ja MP nousivat SM-sarjaan.


title: Romanas Brazdauskis

text: Romanas Brazdauskis (s. 20. helmikuuta 1964 Kretinga, Liettuan SNT, Neuvostoliitto) on liettualainen kilpauransa päättänyt koripalloilija ja olympiamitalisti. Hän pelasi Barcelonan olympialaisissa 1992, joissa Liettua sai pronssia, ja Brazdauskis pelasi kuusi ottelua muun muassa ottaen 17 levypalloa.


title: Teemu Kortelainen

text: Teemu Kortelainen on suomalainen salibandymaalivahti, joka pelaa Rauman SalBan riveissä. Hän on Tapanilan Erän kasvatti.


title: Teemu Kortelainen

text: Kortelainen on pelannut 23 poikien maaottelua. Kortelaisella on palkintokaapissa yksi hopea sekä kaksi pronssia Erästä.


title: Mihail Vasiljev (käsipalloilija)

text: Mihail Anatoljevitš Vasiljev (; s. 4. maaliskuuta 1961 Moskova) on Neuvostoliittoa edustanut entinen käsipalloilija ja olympiavoittaja. Hän pelasi seuratasolla TsSKA Moskovassa.


title: Mihail Vasiljev (käsipalloilija)

text: Vasiljev oli voittamassa MM-kultaa vuonna 1982 Saksassa pelatuissa kisoissa. Hän pelasi maansa joukkueessa kuusi ottelua ja teki viisi maalia Soulin olympialaisissa 1988, joissa Neuvostoliitto voitti kultaa.


title: Reijo Perälä

text: Reijo Perälä (s. 1955 Merijärvi, asuinpaikka Kirkkonummi) on toimittaja, historiantutkija ja filosofian tohtori. Ennen eläköitymistään Perälä teki pitkän työuran lehdissä ja Yleisradiossa. Vuonna 2006 Perälä oli käynnistämässä Yle Elävää arkistoa ja vuonna 2007 Yle Areenaa. Yle Areenan, Ylen Elävän arkiston ja yle.fi-etusivutoimituksen ohjelmapäällikkö ja esimies hän oli vuosina 2005-2018.


title: Reijo Perälä

text: Aiemmin hän on toiminut Radio Suomen ohjelmajohtajana (1999–2005), Yleisradion Oulun läänin ohjelma-alueen aluepäällikkönä (1989–1999), Oulu-lehden päätoimittajana (1983–1989) ja toimitussihteerinä (1982–1983) sekä toimittajana ja paikallistoimittajana oululaisissa lehdissä (1979–1982).


title: Reijo Perälä

text: Perälän kirjoittama artikkelisarja Oulun puutaloista ja puutalokokonaisuuksista palkittiin Suomen kaupunkilehtien vuoden 1983 parhaana lehtiartikkelina. Valtion tiedonjulkistamispalkinto hänelle myönnettiin vuonna 2007 ja Koulutusrahasto Kouran Vuoden sivistysteko -palkinto vuonna 2006 Ylen Elävän arkiston perustamisesta. Perälä on saanut Elävän arkiston ja Yle Areenan toimitustiimien vetäjänä useita media-alan palkintoja.


title: Reijo Perälä

text: Reijo Perälä on koulutukseltaan filosofian tohtori, pääaineena yleinen historia. Hän on kirjoittanut satoja artikkeleita Suomen poliittisesta historiasta ja erityisesti maailmansotien välisestä kaudesta. Akateemisissa tutkimuksissaan hän on tutkinut suomalaista äärioikeistoliikehdintää: Lapuan liikettä, pulaliikehdintää, Isänmaallista Kansanliikettä ja niiden julkista kuvaa. Väitöskirjassaan ”Lapuan liike ja sanan mahti” hän on tutkinut, miten Lapuan liike rakensi julkisen kuvansa ja miten oikeistoliike hyödynsi julkisuutta vallankäytön ja painostuspolitiikan osana.


title: Mihail Vasiljev

text: Mihail Vasiljev on ainakin seuraavien henkilöiden nimi:


title: Twister (vuoden 1996 elokuva)

text: Twister on vuonna 1996 julkaistu yhdysvaltalainen katastrofidraamaelokuva. Elokuvan ovat tuottaneet yhdessä Warner Bros. ja Universal Pictures. Se kertoo tornadonmetsästäjistä, jotka kilpailevat oklahomalaista tiimiä vastaan parhaan mahdollisen myrskydatalaitteiston kehittämisessä samalla kun tornadot riehuvat kaupungissa. Elokuvan pääosia esittävät Bill Paxton, Helen Hunt, Jami Gertz, Cary Elwes, Philip Seymour Hoffman, Alan Ruck, Jeremy Davies, Joey Slotnick, Sean Whalen, Todd Field, Wendle Josepher, Scott Thomson, Lois Smith, Zach Grenier, Alexa Vega ja Richard Lineback. Elokuvan on ohjannut Jan de Bont ja sen käsikirjoittivat tieteiskirjailija Michael Crichton sekä hänen vaimonsa Anne-Marie Martin. Elokuva oli vuoden 1996 toiseksi tuottoisin elokuva 55 miljoonalla myydyllä lipullaan tuottaen maailmanlaajuisesti lähes puoli miljardia dollaria. Elokuva oli ehdolla parhaan äänityksen ja parhaiden erikoistehosteiden Oscar-palkintojen saajaksi. Elokuva voitti myös Razzie-palkinnon huonoimmasta yli 100 miljoonaa tuottaneesta käsikirjoituksesta.


title: Twister (vuoden 1996 elokuva)

text: Elokuvasta on tehty laite Orlandon Universal Studioon.


title: Martin Stodius

text: Martin (Martti, Martinus) Stodius (9. marraskuuta 1590 Turku – 1675 Naantali) oli Turun akatemian professori, teologi, filosofi ja Raamatun suomentaja.


title: Martin Stodius

text: Stodiuksen isä oli Turun linnan kirjuri Henrik Hannunpoika eli Puujalka. Hän kävi koulua Turussa ja opiskeli sitten ilmeisesti Rostockissa ja Wittenbergissä, jossa valmistui maisteriksi. Stodius toimi valmistuttuaan ensin opettajana Turussa ja Viipurissa, vuodesta 1634 vuoteen 1640 Turun lyseon ylimääräisenä kreikan lehtorina ja ajoittain myös rehtorina. Vuonna 1640 hänestä tuli ns. pyhien kielten opettaja ja professori Turun akatemiaan, yksi yhdeksästä ensimmäisestä professorista. Vuonna 1654 hän siirtyi jumaluusopin kolmanneksi professoriksi ja 1658 toiseksi professoriksi. Stodius toimi akatemian eli yliopiston rehtorina kahteen otteeseen, 1658–1659 ja 1646–1647. Stodius toimi savolaisen, viipurilaisen ja hämäläisen ylioppilasmaakunnan ensimmäisenä inspehtorina vuodesta 1653 vuoteen 1660. Vuonna 1660 Stodiuksesta tuli palkkapitäjänsä Naantalin kirkkoherra.


title: Martin Stodius

text: Tutkijana Stodiusta ei juurikaan arvostettu, hän ei julkaissut yhtään itsenäistä tieteellistä teosta. Hänen työnsä 1638 asetetussa Raamatun käännöskomiteassa oli kuitenkin merkittävä, komitea sai koko Raamatun suomennettua vuonna 1642. Stodiusta epäiltiin noituudesta hänen luonnontieteellisten ja kabbalististen harrastustensa takia ja hän oli menettää virkansa. Yliopiston kansleri Pietari Brahe ei vahvistanut konsistorin erottamispäätöstä.


title: Martin Stodius

text: Stodiuksen puolison tiedetään olleen etunimeltään Elisabet.


title: Lucio Dalla

text: Lucio Dalla (4. maaliskuuta 1943 Bologna, Italia – 1. maaliskuuta 2012 Montreux, Sveitsi) oli suosittu italialainen laulaja-lauluntekijä, muusikko ja näyttelijä. Hän soitti klarinettia ja kosketinsoittimia.


title: Lucio Dalla

text: Dalla sävelsi kappaleen "Caruso" (1986), jonka on sittemmin levyttänyt moni laulaja, muun muassa Luciano Pavarotti ja Andrea Bocelli. Kappale on myös Josh Grobanin albumilla "Closer".. Laulu on kunnianosoitus oopperatenori Enrico Carusolle. Myös Maynard Ferguson levyttänyt kappaleen albumilleen "Brass Attitude".


title: Mihail Vasiljev (jääkiekkoilija)

text: Mihail Aleksandrovitš Vasiljev (; s. 3. kesäkuuta 1962 Elektrogorsk) on Neuvostoliittoa ja Venäjää edustanut entinen jääkiekkoilija ja olympiavoittaja.


title: Mihail Vasiljev (jääkiekkoilija)

text: Hyökkääjänä pelannut Vasiljev aloitti ammattiuransa PHK TsSKA Moskovassa, jossa hän pelasi vuosina 1979–1988. Hän oli voittamassa MM-kultaa 1983 ja sai seuraavana vuonna olympiakultaa Sarajevossa pidetyistä kisoista. Vasiljev nimitettiin Neuvostoliiton ja Venäjän jääkiekkoilun kunniagalleriaan vuonna 1983.


title: Mihail Vasiljev (jääkiekkoilija)

text: Vasiljev voitti maailmanmestaruuskilpailuista pronssia vuonna 1985 ja hopeaa vuonna 1987. Hän vaihtoi seuraa Lokomotiv Jaroslavliin kaudeksi 1989–1990, mutta meni heti seuraavana vuonna Italiaan HC Selvaan.


title: Mihail Vasiljev (jääkiekkoilija)

text: Vasiljev pelasi 1990-luvun alussa Italiassa AS Varesessa ja EV Bozen 84:ssä, ja vieraili kaudella 1994–1995 seitsemän ottelun verran Lokomotiv Jaroslavlissa. Hän siirtyi kaudeksi 1996–1997 HC Bolzanoon, jossa hän jatkoi koko loppu-uransa lukuun ottamatta kautta 1997–1998, jonka Vasiljev kulutti pitkälti tanskalaisessa Rødovre IK:ssa. Vasiljev lopetti aktiiviuransa vuonna 2001, jonka jälkeen hän on valmentanut kahden kauden verran Serie A:n joukkueita 2000-luvulla.


title: Michael Stocklasa

text: Michael Stocklasa (s. 2. joulukuuta 1980) on liechtensteiniläinen jalkapalloilija. Hän pelaa Liechtensteinin jalkapallomaajoukkueessa ja on Liechtensteinin avainpelaajiin kuuluvan Martin Stocklasan veli.


title: Fritz Hagmann

text: Fritz Hagmann (28. maaliskuuta 1901 – 14. joulukuuta 1974) oli sveitsiläinen vapaapainija ja olympiavoittaja. Hän voitti kultaa Pariisin olympialaisissa 1924 alle 79-kiloisten sarjasta kaadettuaan finaalissa Belgian Pierre Ollivierin.


title: Henrik Wright

text: Henrik von Wright (19. tammikuuta 1685 Narva – 1766) oli Suomeen asettunut ruotsalainen eversti, von Wright -aatelissuvun kantaisä. Wright aloitti sotilasuransa Narvassa, kun hän liittyi vapaaehtoisena kaupungin varuskuntarykmenttiin. Narvasta Wright siirtyi korpraaliksi Viipurin läänin kaksikasjalkaväkeen ja eteni majoitusmestariksi. Hän jäi venäläisten vangiksi Narvan antautuessa 10. elokuuta 1704, mutta karkasi vankeudesta tammikuussa 1705. Tämän jälkeen hänestä tuli Hämeen läänin jalkaväen vänrikki ja myöhemmin luutnantti. Vuoden 1707 organisaatiouudistuksessa Wright jäi kuitenkin ilmeisesti ilman vakinaista virkaa. Tämän vuoksi hänestä tuli perustetun saksilaispataljoonan majoitusmestari. Wright jäi uudestaan venäläisten vangiksi 18. syyskuuta 1708 Tuutarin lähellä. Wright ja myös vangiksi jäänyt luutnantti Anders Lavin antoivat venäläisille tietoja ruotsalaisten liikkeistä alueella ja tulevista operaatioista. Toukokuussa 1710 Wright karkasi vankeudesta kahdeksan muun upseerin kanssa ja saapui heidän kanssaan Savonlinnaan kuukausia myöhemmin.


title: Henrik Wright

text: Vuonna 1713 Wright liittyi Pohjanmaan rykmenttiin ja vuonna 1714 hän johti kapteenina partiota, joka yllätti ja voitti 5. lokakuuta 1715 36 miehisen kasakkapartion. Tämän jälkeen Wright jakoi Raahen makasiinista paikallisille viljaa ja poltti sitten loppuvaraston. Wright yleni majuriksi ja osallistui syksyllä 1718 Carl Gustaf Armfeltin Trondheimin sotaretkelle. Paluumatkalla Wright komensi jälkijoukkona toiminutta värvättyä pataljoonaa, joka kääntyi takaisin lumimyrskyn puhjettua. Pataljoona pääsi myöhemmin Ruotsiin ja sen tappiot olivat paluumatkalla vain kuusi miestä.


title: Henrik Wright

text: Sukukirjan tarinoiden mukaan Wright oli myyty orjaksi ensimmäisen vangiksi jäämisen jälkeen, mutta pakeni uudenvuoden yönä Viipuriin. Toisen vangiksi jäämisen jälkeen venäläiset pitivät häntä kymmenen kuukautta rautakejuissa, joissa hänen piti kerjäämällä hankkia elantonsa Pietarissa ja Pähkinälinnassa. Vuonna 1709 hänet vapautettiin kahleista ja vietiin Pietariin. Pietarissa kenraali Robert Bruce ja Pietari Suuri lupasivat hänelle palkkion, jos hän suostuisi etenemään Venäjän armeijan mukana Viipuriin ja antaisi tietoja kaupungin puolustuksesta venäläisille.


title: Hsieh Su-wei

text: Hsieh Su-wei (s. 4. tammikuuta 1986 Kaohsiung, Taiwan) on taiwanilainen tennispelaaja. Parhaimmillaan hän on ollut kaksinpelissä WTA-listan sijalla 23 helmikuussa 2013 ja nelinpelissä ykkössijalla toukokuussa 2014. Hän on voittanut urallaan kolme WTA-turnausta kaksinpelissä ja 20 nelinpelissä. Hän voitti nelinpelissä Wimbledonin 2013 ja Ranskan avoimet 2014.


title: Hsieh Su-wei

text: Vuonna 2008 Hsieh eteni neljännelle kierrokselle Australian avoimissa, jonne hän pääsi mukaan karsintojen kautta. Neljännellä kierroksella hän hävisi maailmanlistan ykköselle, Justine Heninille. Maaliskuussa 2012 Hsieh saavutti ensimmäisen WTA-turnausvoittonsa kaksinpelissä, kun hän voitti Malesian avointen loppuottelussa Petra Martićin. Toisen turnausvoittonsa hän otti Kantonin turnauksessa syyskuussa 2012 voitettuaan loppuottelussa Laura Robsonin. Kolmannen kaksinpelivoittonsa hän saavutti Hiroshimassa syyskuussa 2018, kun hän voitti loppuottelussa Amanda Anisimovan.


title: Kolme muskettisoturia (vuoden 2011 elokuva)

text: Kolme muskettisoturia () on vuonna 2011 ensi-iltansa saanut seikkailuelokuva, jonka on ohjannut Paul W. S. Anderson ja käsikirjoittanut Andrew Davies ja Alex Litvak. Elokuva perustuu löyhästi Alexandre Dumas vanhemman samannimiseen kirjaan.


text: Elokuvan alussa kolme muskettisoturia Athos (Matthew Macfadyen), Porthos (Ray Stevenson) ja Aramis (Luke Evans) ovat Venetsiassa ja havittelevat Leonardo da Vincin suunnitteleman sotakoneen piirustuksia.


text: Mukaan lyöttäytyy myös Milady (Milla Jovovich), joka uskottelee rakkauttaan Athokselle, mutta luovuttaakin sotakoneen piirustukset Buckinghamille (Orlando Bloom) pistettyään myrkkyä kuppeihin, joista muskettisoturit juovat.


text: Vuotta myöhemmin nuori d’Artagnan (Logan Lerman) jättää perheensä ja matkaa kohti Pariisia hevosellaan Leinikillä. Matkalla hän törmää Meung sur Loiressa Rochefortiin (Mads Mikkelsen), joka yrittää tappaa hänet, mutta Milady estää sen. Hän jatkaa matkaa Pariisiin, jossa törmää Athokseen, Porthokseen ja Aramikseen ja sattuu haastamaan heidät kaikki kaksintaisteluun.


text: Juuri kun d’Artagnan ja muskettisoturit aloittavat kaksintaistelun, kardinaalin joukot keskeyttävät heidät. Muskettisoturit ja d’Artagnan taistelevat kardinaali Richelieun (Christoph Waltz) miesten kanssa, ja voittavat reilusti.


text: Samalla Milady juonii kardinaalin kanssa saadakseen Ranskan ja Englannin sotaan keskenään. Milady tapaa myös kuninkaan (Freddie Fox).


text: Muskettisoturit ja d’Artagnan saapuvat palatsiin. He odottavat saavansa rangaistuksen, mutta kuningas pyytää heitä paraatiin, jossa muskettisoturit törmäävät Buckinghamiin, jonka kanssa heillä on vanhoja kaunoja.


text: Kardinaali ja Milady juonivat edelleen kuningasta vastaan ja piilottavat väärennettyjä rakkauskirjeitä Buckinghamilta kuningatar Anna Itävaltalaisen huoneeseen. Kuningas löytää kirjeet ja saa selville, että hänen vaimolleen antamansa koru on nyt Buckinghamilla, mutta luulee, että kuningatar antoi sen rakkaudenosoitukseksi.


text: Constance (Gabriella Wilde) pyytää d’Artagnania ja muskettisotureita hankkimaan korun takaisin, ettei kuningas voisi syyttää vaimoaan uskottomuudesta. Nelikko lähtee kohti Calais’n satamaa, mutta he törmäävät siellä Jussaciin ja joukkoihin, jotka odottavat satamassa. Constance harhauttaa vartiossa olevat miehet ja muut neljä ja Planchet (James Corden) lähteävät Englantiin.


text: Englannissa muskettisoturit kaappaavat Buckinghamin ilmalaivan ja nappaavat kyytiin myös Miladyn, jonka hallussa kuningattaren koru on. Athos on juuri ampumassa Miladyn, joka pudottautuu Englannin kanaalin yllä ilmalaivasta.


text: Rochefort saa Constancen käsiinsä.


text: Muskettisoturit vaihtavat Constancen koruun, mutta Rochefort alkaa tulittaa heitä. Lopulta d’Artagnan tappaa Rochefortin kaksintaistelun päätteeksi ja nelikko vie korun kuningattarelle.


text: Lopussa käy ilmi, ettei Milady olekaan kuollut. Buckingham ja hänen joukkonsa nostivat hänet kanaalista ja hän on hengissä. He ovat matkalla kohti Ranskaa.


title: Punarevonhäntä

text: Punarevonhäntä ("Amaranthus caudatus") on punaisen värinen kasvilaji revonhäntien suvussa. Se on viljely- ja koristekasvi, jota ei tunneta mistään alkuperäisenä. Pohjoismaissa ja Suomessa punarevonhäntä on harvinainen satunnaistulokas, joka on levinnyt Etelä-Amerikasta.


title: Punarevonhäntä

text: Punarevonhäntä kasvaa 30–100 senttimetriä korkeaksi. Se muistuttaa ulkonäöltään viherrevonhäntää ("Amaranthus retroflexus"), mutta sen varsi on haaraton tai enintään niukasti haarova. Lajin lehdet ovat 6–15 cm pitkiä, vinoneliömäisen puikeita ja usein punertavia, ainakin punalaitaisia. Punarevonhännän kukinnot sijaitsevat varren latvan pitkissä, kaarevissa, lopulta nuokkuviksi taipuvissa haaroissa. Kukinnon osahaarat voivat olla yli 15 cm pitkiä. Pienten kukkien väri vaihtelee punaisesta violettiin ja joskus kellanvihreään. Kukassa on viisi leveän vastapuikeaa, otakärkistä osin toisiaan peittävää kehälehteä. Punarevonhännän hedelmä on kota, joka on hieman kehää pidempi. Pohjoismaissa kasvaessaan laji kukkii heinä-syyskuussa.


title: Jeanne Collier

text: Jeanne Ellen Collier (Sitzberger; s. 15. toukokuuta 1946 Indianapolis, Indiana) on yhdysvaltalainen uimahyppääjä. Hän sai vuoden 1964 kesäolympialaisissa Tokiossa hopeamitalin ponnahduslaudalla. Hänen edelleen pääsi Ingrid Krämer-Engel.


title: Jeanne Collier

text: Collier voitti vuonna 1963 Amateur Athletic Union -mestaruuden ponnahduslaudalla. Hän meni naimisiin uimahyppääjä Ken Sitzbergerin kanssa.


title: Kason Sugioka

text: Kason Sugioka (; 6. maaliskuuta 1913 – 3. maaliskuuta 2012) oli japanilainen kalligrafi. Hän syntyi Narassa, ja hänet otettiin Kulttuuriritarikuntaan vuonna 2000. Naran kaupungin Kason Sugioka -kalliografiamuseo avattiin, kun taiteilija lahjoitti kotikaupungilleen töitään.


title: Kason Sugioka

text: Kason Sugioka oli Japanin taideakatemian jäsen ja toimi Osaka Kyoiku -yliopiston professorina sekä Japanin kalligrafia-akatemian puheenjohtajana. Hän kuoli 98-vuotiaana sydämen vajaatoimintaan sairaalassa Narassa.


title: Jalkapallon Suomen Cup 1958

text:
Jalkapallon Suomen Cup 1958 oli cupin neljäs järjestämisvuosi. Osanotto-oikeus siihen oli kaikilla seuroilla. Kilpailuun osallistui 166 joukkuetta joista Mestaruus- ja Suomensarjan joukkueet, kaikkiaan 31, pääsivät ilman karsintaa 64 joukkuetta käsittävään varsinaiseen kilpailuun. Muiden 33 joukkueen selville saamiseksi pelattiin 3 karsintakierrosta.
Loppuotteluun selvisivät Kotkan Työväen Palloilijat ja Kronohagens Idrottsförening, ja se pelattiin 3.9. Olympiastadionilla. Ottelun voitti KTP 4-1.


title: Jalkapallon Suomen Cup 1958

text: Varsinaisen kilpailun 1. ja 2.kierros


title: Jalkapallon Suomen Cup 1958

text: Cup-mestarit: Pentti Tähtinen, Juhani Pellinen, Erkki Rahikka, Eero Parkkinen, Reijo Haltsonen, Pertti Vanhanen, Antti Pirtilä, Jaakko Tiitinen, Mauri Vanhanen, Kaj Sveholm ja Seppo Itkonen.


title: Kythera (kunta)

text: Kythera () on Kreikan kunta (Δήμος Κυθήρων, "Dímos Kythíron"), joka sijaitsee Saarten alueyksikössä Attikan alueella. Kunnan pinta-ala on 299,4 neliökilometriä ja väkiluku 4 041 (vuonna 2011). Kunnan kuntakeskus on Kytheran kylä (Chóra).


title: Kythera (kunta)

text: Kytheran kunta sijaitsee Välimeressä Peloponnesoksen niemimaan etelärannikon edustalla. Kunta käsittää Jooniansaariin kuuluvat Kytheran ja Antikytheran saaret, jotka kuuluvat kuitenkin hallinnollisesti Attikan alueeseen Jooniansaarten alueen sijasta. Kytheran saaren 13 aiemmin itsenäistä kyläkuntaa yhdistettiin yhdeksi Kytheran kunnaksi vuonna 1997. Nykyinen Kytheran kunta muodostui, kun vanha Kytheran kunta ja Antikytheran kyläkunta yhdistyivät vuoden 2011 alussa Kallikrates-suunnitelman mukaisesti.


title: Kythera (kunta)

text: Vuoden 2011 kuntauudistuksesta lähtien Kytheran kunta muodostuu kahdesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:


title: Paula Mollenhauer

text: Paula Mollenhauer (22. joulukuuta 1908 Hampuri – 7. heinäkuuta 1988 Hampuri) oli saksalainen yleisurheilija. Hän kilpaili kesäolympialaisissa 1928 Amsterdamissa ja sijoittui kiekonheitossa kahdenneksitoista. Vuoden 1936 kesäolympialaisissa Berliinissä hän sai kiekonheitossa pronssia.


title: Paula Mollenhauer

text: Mollenhauer sai pronssia myös yleisurheilun Euroopan-mestaruuskilpailuissa 1938.


title: Al-Fatiha Foundation

text: Al-Fatiha Foundation on kansainvälisesti toimiva järjestö, joka pyrkii ajamaan seksuaali- ja sukupuolivähemmistöihin kuuluvien muslimien asiaa ja vastustamaan muslimien keskuudessa esiintyvää homofobiaa. Järjestön perusti vuonna 1997 yhdysvaltalais-pakistanilainen Faisal Alam, ja Imam Daayiee Abdullah on kuulunut sen johtoon. "Al-Fatiha" tarkoittaa "avausta"; tämä nimi on myös Koraanin ensimmäisellä suuralla.


title: Al-Fatiha Foundation

text: Maailmanlaajuista islamilaista kalifaattia tavoitteleva Al-Muhajiroun-järjestö julisti Al-Fatihan jäsenet vuonna 2001 uskonluopioiksi ja vaati fatwassa heille kuolemaa.


title: Jansky

text: Jansky (lyhenne Jy) on SI-järjestelmään kuulumaton mittayksikkö, jolla ilmoitetaan tähtitieteessä, etenkin radiotähtitieteessä säteilyvuon tiheyttä.. Sen suuruus on 10 wattia per neliömetri per hertsi.


title: Jansky

text:
Säteilylähteen säteilyvuon tiheys formula_1 on radianssin formula_2 integraali lähteen avaruuskulman suhteen:
formula_3


title: Jansky

text: Yksikkö on nimetty yhdysvaltalaisen radioastronomian pioneerin Karl Janskyn mukaan. Sen kuvaus on:


title: Jansky

text: formula_4 (SI)formula_5 (SI) formula_6 (cgs)


title: John January

text: John Hartnett January (6. maaliskuuta 1882 St. Louis, Missouri – 1. joulukuuta 1917 St. Louis, Missouri) oli yhdysvaltalainen jalkapalloilija, joka pelasi Christian Brothers Collegelle. Hän kuului hopeaa vuoden 1904 kesäolympialaisissa St. Louisissa saaneeseen joukkueeseen, jossa myös hänen veljensä Charles ja Tom January olivat mukana.


title: Aina Berg

text: Aina Berg (7. tammikuuta 1902 Göteborg, Länsi-Götanmaa – 27. lokakuuta 1992 Göteborg, Länsi-Götanmaa) oli ruotsalainen uimari. Hän sai vuoden 1920 kesäolympialaisissa pronssia 4 × 100 m vapaauintiviestissä; hänen kanssaan mitalin saivat Emy Machnow, Carin Nilsson ja Jane Gylling. Hän kilpaili myös 100 ja 300 metrin vapaauinnissa.


title: Aina Berg

text: Vuoden 1924 kesäolympialaisissa Berg sai jälleen pronssimitalin 4 × 100 m vapaauintiviestissä – tällä kertaa Gulli Ewerlundin, Wivan Petterssonin ja Hjördis Töpelin kanssa.


title: Carin Nilsson

text: Carin Maria Nilsson (10. joulukuuta 1904 Tukholma, Ruotsi – 20. joulukuuta 1999 Branchville, New Jersey, Yhdysvallat) oli Ruotsia edustanut uimari. Hän kilpaili vuoden 1920 kesäolympialaisissa Antwerpenissä ja sai pronssia 4 × 100 m vapaauintiviestissä Emy Machnowin, Aina Bergin ja Jane Gyllingin kanssa. Hän kilpaili myös 100 ja 300 metrin vapaauinnissa.


title: Carin Nilsson

text: Nilsson ui Stockholms KK -seuralle.


title: Veli-Karri Suominen

text: Veli-Karri Suominen (s. 12. helmikuuta 1991) on suomalainen kreikkalais-roomalaisen tyylin painija. Hän edustaa Viipurin Voimailijoita edustettuaan aiemmin Helsingin Paini-Miehiä. Hänen valmentajinaan ovat toimineet Jukka Loikas ja Grigori Davidyan.


title: Veli-Karri Suominen

text: 74 kilogramman painoluokassa painivan Suomisen merkittävin kansainvälinen sijoitus on maailmanmestaruuskilpailujen viides sija Budapestistä 2013. Vuoden 2012 EM-kilpailuihissa hän oli 24:s. Suominen on paininut palkintosijoille Vantaan painicupissa, Herman Kare- ja Arto Haavisto-turnauksissa. Lisäksi hänellä on Pohjoismaiden mestaruus vuodelta 2012. Suominen voitti juniorien (alle 20-vuotiaiden) MM-pronssia vuonna 2010, minkä lisäksi hänellä on nuortensarjojen Pohjoismaiden- ja Itämeren alueen mestaruuskilpailujen mitaleita yhteensä neljä kappaletta. Suomen mestaruuden Suominen on voittanut sekä kreikkalais-roomalaisessa- että vapaapainissa kerran, ja molemmat painimuodot mukaan luettuna hänellä on viisi miesten sarjan SM-mitalia.


title: Veli-Karri Suominen

text: Suominen syntyi 12. helmikuuta 1991. Hän aloitti painin vuonna 2000. Vuoden 2005 kadettien (alle 17-vuotiaiden) Pohjoismaiden-mestaruuskilpailuissa hän saavutti pronssia sarjassa 54 kg. Kaksi vuotta myöhemmin hän voitti saman kilpailun 69 kilogramman painoluokassa ja saavutti pronssia Baltic Youth Gamesista kadettien 76 kg:n sarjassa.


title: Veli-Karri Suominen

text: Vuonna 2008 kadettien EM-kilpailuissa Suominen oli 11:s. Seuraavana vuonna hän siirtyi juniorien (alle 20-vuotiaiden) ikäluokkaan, jonka MM-kilpailuissa hän sijoittui sarjassa 74 kg viidenneksi hävittyään pronssiottelussa eteläkorealaisella Kim Jin-hyeokille. Vuonna 2010 Suominen kärsi kivusta olkapäässä ja kävi olkapääleikkauksessa. Hän oli kesäkuussa juniorien EM-kilpailuissa sarjan 74 kg 25:s. Juniorien MM-kilpailuissa Budapestissa heinäkuussa samassa sarjassa paininut Suominen hävisi välierässään venäläiselle Roman Vlasoville, mutta voitti pronssia voitettuaan ratkaisevassa ottelussa sveitsiläispainijan. Marraskuussa Suominen kilpaili ensimmäisessä aikuisten kansainvälisessä turnauksessaan sijoittuen Arto Haavisto -turnauksessa sarjan 74 kg viidenneksi. Tammikuussa 2011 hän oli Herman Kare -turnauksessa seitsemäs samassa painoluokassa.


title: Veli-Karri Suominen

text: Toukokuussa 2011 juniorien Pohjoismaiden-mestaruuskilpailuissa Suominen saavutti pronssia sarjassa 84 kg, ja juniorien EM-kilpailuissa hän oli viides 74 kg:n sarjassa. Juniorien MM-kilpailujen 74 kg:n painoluokassa Suominen sijoittui kymmenenneksi hävittyään kolmannen ottelunsa pronssia voittaneelle puolalaispainijalle.


title: Veli-Karri Suominen

text: Aikuisten sarjaan siirryttyään Suominen sijoittui marraskuussa 2011 Vantaan painicupissa sarjassa 74 kg toiseksi hävittyään selätyksellä venäläispainijalle. Arto Haavisto -turnauksessa hän oli viides sarjassa 84 kg ja Haparanda Cupissa kuudes sarjassa 74 kg. Vuoden 2012 Suominen avasi kansainvälisesti Herman Kare -turnauksessa ollen kolmas. Belgradin EM-kilpailuissa hän hävisi avausottelunsa lopulta pronssille yltäneelle Liettuan Aleksandr Kazakevitšille ja oli 24:s. Huhtikuun olympiakarsinta ei tuottanut Suomiselle paikkaa Lontoon kisoihin, mutta toukokuussa hän voitti Pohjoismaiden mestaruuden. Suomisen vuosi jatkui opiskelijoiden MM-kilpailujen 12. sijalla ja päättyi Arto Haavisto -turnauksen sarjapronssiin. Vuonna 2013 Suominen oli kesäkuussa Saksan Grand Prix'n viides ja heinäkuussa opiskelijoiden MM-kilpailuissa 11:s.


title: Veli-Karri Suominen

text: Syyskuun MM-kilpailuissa Budapestissa Suominen teki läpimurtonsa aikuisten kansainväliselle tasolle sijoituttuaan viidenneksi. Ensimmäisessä ottelussaan intialaispainijan voittanut ja toisessa ottelussaan uzbekistanilaisvastustajansa selättänyt Suominen kohtasi puolivälierässään hallinneen olympiavoittajan ja maailmanmestaruuden vieneen Kim Hyeon-woon, joka voitti kohtaamisen pistein 1–5. Keräilyottelussa Suominen voitti kiinalaispainijan, mutta pronssiottelussa Turkin Emrah Kuş oli selkeästi nuorta suomalaista vahvempi.


title: Veli-Karri Suominen

text: Suominen on asunut Vihdissä, mutta on harkinnut opiskelua Pietarissa, Venäjällä, missä hän on harjoitellut paljon. Suominen suoritti ylioppilastutkintonsa loppuun keväällä 2010 Helsingin Suomalais-venäläisessä koulussa.


title: Veli-Karri Suominen

text: "Sarja 74 kg, ellei toisin mainittu."


title: Justice League: Doom

text: Justice League: Doom on vuonna 2012 suoraan DVD:lle julkaistu animaatioelokuva. Se perustuu Mark Waidin tekemään sarjakuvaan "". Elokuvan ohjasi Lauren Montgomery ja käsikirjoituksesta vastasi Dwayne McDuffie, jolle se oli viimeinen teos ennen kuolemaansa. Elokuvan pääosissa on Kevin Conroy, Tim Daly, Susan Eisenberg, Nathan Fillion, Carl Lumbly ja Michael Rosenbaum.


title: Justice League: Doom

text: Justice League: Doom on kolmastoista perättäinen elokuva Warner Premieren ja Warner Bros. Animationin tuottamista DC universumin alkuperäisistä animaatioelokuvista, jonka aloitti vuonna 2007.


title: Justice League: Doom

text: Oikeuden Puolustajat ovat estämässä Royal Flush Gang -ryhmän jalokivivarkauden. Kyborgin ja Batmanin johdolla he huomaavat ryhmän käyttäneen heille liian älykästä teknologiaa. Batmanin palatessa takaisin lepakkoluolaansa hänen tietämättään Peilimestari on tunkeutunut Batmanin autoon ja varastaa tietoa Oikeuden Puolustajista. Hän palaa takaisin tietojen kanssa Vandal Savagen luokse, joka on kutsunut koolle muita rikollisia, joilla on kaunaa sankareita vastaan. Hän paljastaa tietävänsä nyt Oikeuden Puolustajien heikkoudet ja lähettää jokaisen tuhoamaan oman vastustajansa. Ma'alefa'ak huijaa Metsästäjää Marsista ja onnistuu juottamaan hänelle myrkkyä, jonka avulla hän voi sytyttää marsilaisen tuleen. Sillä välin Tähtisafiiri on valmistellut Vihreälle Lyhdylle tehtävän pelastaa panttivangiksi joutuneet kaivosmiehet, mutta epäonnistuu tehtävässään, kun eräs roistoista räjäyttää koko luolan ja sankari päättää luopua supervoimistaan. Ihmenainen tietämättään joutuu myrkytykseksi ja taistelee useita Cheetahin näköisiä roistoja vastaan taukoamatta. Salama sen sijaan joutuu Peilimestarin armoille yrittäessään pelastaa vanhaa naista. Ovelan ansan myötä yrittäessään pelastaa naista, Salaman käsi joutuu pultattavaksi pommilla, joka räjähtää, jos hänen juoksunsa hidastuu. Lopuksi Teräsmies kokee yllätyksen, kun entiseksi reportteriksi Henry Ackerdsoniksi naamioitunut Metallo ampuu Teräsmiestä kryptoniittiluodilla. Sillä välin Bane on tehnyt Bruce Waynelle yllätyksen ja poistanut hänen vanhempiensa arkut haudoista. Bane tyrmää Waynen ja hautaa hänet elävältä.


title: Justice League: Doom

text: Vandal Savagen juhliessa muiden kanssa onnistuneesta tehtävästä tuhotessaan Oikeuden Puolustajat, hän paljastaa roistoille suunnitelmansa tuhota puolet maapallosta ja johtaa uutta aikakautta. Ennen tätä kuitenkin Bruce Wayne kaivaa itsensä ulos haudasta ja hälyttää kaikille Oikeuden Puolustajille selvittääkseen tilanteen. Kyborgi on onnistunut pelastamaan Ihmenaisen hallusinaatioistaan ja Batman ryhtyy pelastamaan loput jäsenet neuvoillaan. Hän lopulta paljastaa olevan koko juonen takana tarkkailessaan kaikkia jäseniä niiden heikkouksineen. Sattumalta Batmanin tiedot päätyivät vääriin käsiin ja he saavat turvakameran kautta selville Peilimestarin olleen asialla. Ryhmä jäljittää roistojen päämajan sijainnin ja matkaavat paikalle, jossa he saavat selville Savagen suunnitelman. Ryhmä onnistuu lopulta estämään aikeet Kyborgin teknologian tietämyksen ansiosta, kun Savage yritti tuhota puolet maailmasta auringon säteellä, joka oli johdettuna maapallolle.


title: Justice League: Doom

text: Elokuva julkistettiin huhtikuussa WonderCon 2011 tapahtumassa, jossa Bruce Timm kertoi vuoden 2012 ensimmäisen elokuvan perustuvan "JLA: Tower of Babel" tarinaan, jonka käsikirjoitti Dwayne McDuffie. McDuffie oli kuollut noin kaksi kuukautta aikaisemmin. Hahmojen suunnittelusta vastasi Phil Bourassa, joka oli aikaisemmin suunnitellut hahmoja "" elokuvaan, sekä animaatiosarjaan "Young Justice".


title: Justice League: Doom

text: Ääniroolittamisesta vastasi edellisen DC Comics animaatioelokuvien tapaan Andrea Romano, joka halusi tuoda vanhat näyttelijät takaisin, jotka esittivät roolejaan aikaisemmissa sarjoissa ja elokuvissa. Uusia näyttelijöitä kuitenkin valittiin hieman pienempiin rooleihin, kuten Metallon rooliin valittiin uusi nimi Paul Blackthorne, sekä Lois Lanen ja Alfred Pennyworthin rooleihin valittiin Grey DeLisle ja Robin Atkin Downes.


title: Gus Rodenberg

text: August Henry "Gus" Rodenberg (25. heinäkuuta 1873 Stolzenau, Ala-Saksi, Saksa – 12. huhtikuuta 1933 St. Louis, Missouri, Yhdysvallat) oli saksalaissyntyinen köydenvetäjä. Hän muutti Yhdysvaltoihin, ja vuonna 1895 hän sai sen kansalaisuuden. Hän kuului "St. Louis Southwest Turnverein" -joukkueeseen, joka sai köydenvedossa hopeamitalin vuoden 1904 kesäolympialaisissa St. Louisissa.


title: William Quash

text: William Francis Patterson ("Bill") Quash (27. joulukuuta 1868 Barking – 17. toukokuuta 1938 Barking) oli brittiläinen jalkapalloilija. Hän pelasi Upton Park FC:lle ja voitti kultaa vuoden 1900 kesäolympialaisissa Pariisissa. Lisäksi hän pelasi krikettiä seuranaan Barking CC.


title: Wunibald Kamm

text: Wunibald Kamm () oli autojen aerodynamiikan kehittäjä.


title: Wunibald Kamm

text: Kammin perhe muutti Wunibaldin lapsuudessa Sveitsistä Saksaan perheen äidin sairauden vuoksi. Kamm opiskeli insinööriksi ja edelleen tohtoriksi. Hän työskenteli Daimler Motoren Gesellschaftilla vuosina 1922–1925, sen jälkeen Schwäbische Hüttenwerkellä vuonna 1925 ja vuosina 1926–1930 Saksan ilmailuyhdistyksen testikeskuksessa.


title: Wunibald Kamm

text: Kamm nimitettiin vuonna 1930 Stuttgartin teknillisen yliopiston moottoritekniikan professoriksi. Hän perusti yliopistoon ajoneuvo- ja moottoritekniikan tutkimusinstituutin, mikä antoi hänelle mahdollisuuden perehtyä ajoneuvojen aerodynamiikan kehittämiseen. Vuosina 1938–1944 rakennettiin yhteensä neljä virtaviivaista prototyyppiautoa, joista kaksi perustui BMW:n rakenteeseen.


title: Wunibald Kamm

text: Kamm suunnitteli vuonna 1938 valmistuneen K-3-nimisen prototyypin yhdessä Reinhard von Koenig-Fachsenfeldin kanssa. Auton perusrakenne pohjautui BMW 328 -malliin ja se tunnetaan yleisesti nimellä "Kamm-coupé". Vuonna 1944 valmistui matalampi "toinen Kamm-coupé".


title: Wunibald Kamm

text: Kamm havaitsi että virtaviivaisen korin peräpään katkaisulla sopivasta kohdasta oli edullinen vaikutus auton aerodynamiikkaan. Tämän kaltaista muotoilullista elementtiä kutsutaan Kamm-peräksi.


title: Wunibald Kamm

text: Toisen maailmansodan jälkeen Kamm internoitiin Ranskaan, missä hänet luovutettiin yhdysvaltalaisten käsiin. Seuraavat kymmenen vuotta Kamm työskenteli Yhdysvalloissa, jossa hän jatkoi tutkimuksiaan. Hän palasi Saksaan vuonna 1955 ja siirtyi luennoimaan Battelle-instituutin Saksan yksikköön Frankfurt am Mainiin. Hän jäi eläkkeelle vuonna 1958 terveydellisten syiden tähden.


title: Louis Bach

text: Louis Désiré Bach (14. huhtikuuta 1883 Pariisi – 16. syyskuuta 1914 Servon-Melzicourt) oli ranskalainen jalkapalloilija. Hän pelasi Club Français'lle. Hän sai hopeamitalin vuoden 1900 kesäolympialaisissa Pariisissa.


title: Louis Bach

text: Bach kuoli ensimmäisessä maailmansodassa.


title: Émile Wegelin

text: Émile Robert Wegelin (24. joulukuuta 1875 Lyon – 26. kesäkuuta 1962 Lyon) oli ranskalainen soutaja. Hän kuului perämiehellisessä nelikossa hopeaa saaneeseen "Club Nautique de Lyon-2" -joukkueeseen vuoden 1900 kesäolympialaisissa Pariisissa.


title: Émile Wegelin

text: Wegelin syntyi varakkaille sveitsiläisvanhemmille, ja hän sai kuvataiteellista opetusta Émile Noirot’lta ja Pierre Montezinilta. Wegelin on toiminut taidemaalarina, ja hänen töitään oli säännöllisesti näytteillä Société Lyonnaise des Beaux-Artsissa; hänelle myönnettiin ensipalkinto vuoden 1930 kevätnäyttelyn yhteydessä. Hänen töitään on ollut myös Provencessa, Lausannessa ja Fribourgissa.


title: Émile Sarrade

text: Émile Pierre Sarrade (10. maaliskuuta 1877 Pariisi – 14. lokakuuta 1953 Pariisi) oli ranskalainen köydenvetäjä ja rugbypelaaja. Hän voitti kultaa rugbyssa vuoden 1900 kesäolympialaisissa Pariisissa ja sai samoissa kisoissa lisäksi hopeamitalin köydenvedossa.


title: Lucien Démanet

text: Georges Lucien Démanet (6. joulukuuta 1874 Limont-Fontaine – 16. maaliskuuta 1979) oli ranskalainen voimistelija. Hän sai voimistelussa pronssia vuoden 1900 kesäolympialaisissa Pariisissa; toisen pronssimitalin hän sai vuoden 1920 kesäolympialaisissa Antwerpenissä joukkuekilpailussa. Hän eli 104-vuotiaaksi.


title: Szawe

text: Szabo & Wechselmann Automobilfabrik oli Berliinissä, Saksassa toiminut yritys joka valmisti Szawe-merkkisiä henkilöautoja vuosina 1920–1922.


title: Szawe

text: Szabo & Wechselmann oli alun perin korivalmistaja, joka oli aloittanut toimintansa ensimmäisen maailmansodan jälkeen. Yritys aloitti oman automallin tuotannon vuonna 1920. Autot pohjautuivat NAG:n rakenteeseen. Teknisesti autot olivat hyvin tavanomaisia, mutta ne olivat tunnettuja korkeatasoisesta viimeistelystään. Taotut jäähdyttimet oli valmistettu hopeasta, putket ja putkiliitokset oli päällystetty nikkelillä ja moottori sekä alusta oli kiillotettu. Korien muotoilu oli Ernst Neumann-Neanderin käsialaa. Valikoimaan kuuluivat 2,5-litraisella moottorilla varustettu 38-hevosvoimainen sekä 2,6-litrainen ja 50-hevosvoimainen malli. Szawet johtivat Saksan edustusautomarkkinoita luokassa, jossa Horch ja Maybach ottivat myöhemmin vallan.


title: Szawe

text: Vuonna 1922 Szawe yhdistyi Ehrhardtin kanssa, ja tämän jälkeen valmistettujen autojen merkki oli Ehrhardt-Szawe. Tuotanto päättyi vuonna 1924. Autoja tiedetään säilyneen vain yksi kappale, joka on Tanskan ilmailu- ja liikennemuseossa Helsingørissä.


title: Alapin

text: Alapin voi viitata seuraaviin:


title: Alapin

text: Henkilö:


title: Alapin

text: Shakki:


title: Andreas Hietala

text: Andreas Hietala on suomalainen salibandyn pelaaja, jonka joukkue on Loviisan Tor. Hän siirtyi Loviisaan vuonna 2010 AC HaKista.


title: Andreas Hietala

text: Andreas Hietalalla on kenialaiset sukujuuret.


title: TPC

text: TPC, Transports Publics du Chablais, on sveitsiläinen liikenneyhtiö, joka toimii lounaisessa Sveitsissä, Aiglen lähiseudulla. TPC on rautatie- ja linja-autoyhtiö.


title: TPC

text: TPCn liikennöimmät junareitit ovat


title: Nils Petersen

text: Nils Petersen (s. 6. joulukuuta 1988) on saksalainen jalkapalloilija. Hän edustaa Bundesliiga-joukkue SC Freiburgia. Petersenin pelipaikka on hyökkääjä.


title: Kierreportaat (elokuva)

text: Kierreportaat ("The Spiral Staircase") on Robert Siodmakin ohjaama jännityselokuva vuodelta 1945.


title: Kierreportaat (elokuva)

text: Goottihenkisen elokuvan päähenkilö on mykkä Helen, joka pelkää eri tavoin vajavaisia ihmisiä surmaavaa sarjamurhaajaa. Murhaajan motiiveissa on nähty yhtäläisyyksiä kansallissosialistisen Saksan tuhoajien kanssa. Siodmak itse joutui juutalaisena lähtemään 1930-luvun lopulla Saksasta, jossa oli aloittanut ohjaajanuransa.


title: Kierreportaat (elokuva)

text: "Kierreportaita" kutsutaan usein jännityselokuvan peruspilariksi, sillä siinä yhdistyvät monet osa-alueet, jotka luetaan nykyään tiivisti kuuluvaksi lajityyppiin. "TV-maailma"-lehden arvostelussa elokuvaa on luonnehdittu "nautinnollisen karmeaksi ja komeaksi". Aavemaisen kartanomiljöön jännitystä korostavat valon ja varjon käyttö ja hidas kameran liike.


title: Kierreportaat (elokuva)

text: "The New York Timesin" kriitikot valitsivat "Kierreportaat" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Bruno Bürger

text: Bruno Bürger (s. 3. joulukuuta 1984 Tallinna) on suomalainen laulaja. Hän tuli tunnetuksi 1.3.2012 ensimmäisellä singlellään "Number One", joka ylitti päivässä videopalvelu YouTuben katsojaluvun yli kahdella miljoonalla. Bürger on ensimmäinen suomalainen artisti, jonka musiikkivideo rikkoi ennätyksen katsojaluvuillaan Youtubessa, videon ollessa esillä vain päivän palvelussa. Bürger pääsi Youtuben etusivulle ja päivän katsotuimpiin videoihin.


title: Bruno Bürger

text: Bürgerin tyylilajit musiikissa ovat dance, hiphop, R'n'B ja pop. Bürger on säveltänyt ja kirjoittanut musiikkia 13-vuotiaasta asti.


title: Bruno Bürger

text: Bruno Bürger on ollut myös mukana kilpailuissa Turun Tähti 2004, Britain's Got Talent 2008, Talent Suomi 2011 ja Best Model of the World 2011.


title: Koripallon Euroopan-mestaruuskilpailut 1955

text: Vuoden 1955 koripallon EM-kilpailut järjestettiin Unkarissa 7.–19. kesäkuuta. Kisat järjestettiin yhdeksännen kerran. Kisojen mestaruuden voitti Unkari.


text: Lähde:


title: Franz Kröwerath

text: Franz Kröwerath (30. kesäkuuta 1880 – 25. joulukuuta 1945) oli saksalainen soutaja. Hän kilpaili vuoden 1900 kesäolympialaisissa Pariisissa ja sai pronssia perämiehellisessä nelikossa osana "Ludwigshafener Ruder Verein-1" -joukkuetta.


title: Léon Thiébaut

text: Léon Norbert Amédée Thiébaut (14. kesäkuuta 1878 Nizza – 8. maaliskuuta 1943 Pariisi) oli ranskalainen miekkailija. Hän sai hopeaa säilässä vuoden 1900 kesäolympialaisissa Pariisissa. Hän kilpaili myös floretissa ja kalvassa päästen jälkimmäisessä kahdeksannelle sijalle.


title: Joseph Roffo

text: Louis Joseph Roffo (21. tammikuuta 1879 Pariisi – 5. helmikuuta 1933 Pariisi) oli ranskalainen köydenvetäjä. Hän kilpaili vuoden 1900 kesäolympialaisissa Pariisissa ja sai hopeaa köydenvedossa osana "Racing Club de France" -joukkuetta, joka hävisi ruotsalaisten ja tanskalaisten muodostamalle joukkueelle.